text:
एगो कहाउत ह “राड़, साँढ़, सीढ़ी, सन्यासी | एहसे बचे त सेवे काशी”. कहाउत कहल त गइल बा काशी का बारे में जहाँ के राड़, ठग, सीढ़ी आ साधु सबही एकसे बढ़िके एक होलें. बतकु्च्चन में राड़ आ राँड़ के फरक के चरचा पहिले हो चुकल बा. एह कहाउत में राँड़ के नाम नइखे राड़ के बा. राँड़ माने विधवा आ राड़ माने दबंग. जे हमेशा रार बेसाहे खातिर तईयार रहत होखे. हालांकि आदमी के शराफत एही में होला कि राड़ से कबो रार मत बेसाहे. ओकर त कुछ होई हवाई ना राउर चेहरा जरूर बिगड़ जाई. अब एह बेसहला के मतलब खरीदला से मिलत जुलत बा. बस फरक अतने बा कि खरीदे में टेंट ढीला करे के पड़ेला बेसाहल फोकटो में हो सकेला. अब रउरा सभे हो सकेला कि टेंट के मतलबे ना समुझत होखब. ई टेंट शामियाना वाला टेन्ट ना ह, धोती वाला टेंट ह, जवना में लपेट के लोग रुपिया लुकवले राखत रहुवे. बाकिर धोती त अब फैशन में रह नइखे गइल हालांकि टेंट आ पोंछिटा जरूर बाँच गइल बा बातचीत के हिस्सा में. हँ, त बात होत रहुवे ओह कहाउत के. त अगर देखल जाव त आजु के राजनीतिओ के हाल अइसने कुछ हो गइल बा. राजनीति में सही सलामत रहे के बा त राड़, साँढ़, सीढ़ी आ सन्यासियन से बाचही के पड़ी. खास कर के ओह से जे सन्यासीओ होखे आ राड़ो. हालांकि अधिकतर सन्यासी राड़े होले काहे कि उनुकर ना त कवनो स्वारथ रहेला ना ऊ केहू से दबेले. राजनीति में कुछ लोग साँढ़ होला त कुछ लोग सीढ़ी के काम करेला. बाकिर असली डर रहेला राड़ आ सन्यासियन के. एह बारे में भाजपा से बेसी केकरा मालूम होखी जे अइले दिन सन्यासियन से निबटत रहेला. राड़न से निबटे के काम सरकारी दल का लगे रहि गइल बा. ओकरा आपन सरकार चलावे के बा से साम दाम दण्ड भेद सगरी इस्तेमाल करे आवेला ओकरा. कुछ लोग के त दण्ड का धमक से अपना पाले बनवले राखेला बाकिर कुछ लोग अइसन बा जेकरा दण्ड के परवाहे नइखे. काहे कि ओकरा लगे चोरावल भा लूटल भा कवनो दोसरा तरह से मालूम आमदनी से बेसी के संपत्ति नइखे. अब ओहके सीबीआई के डर देखावत पाला में त राखल ना जा सके. से ओकरा सोझा दण्डवत करही के पड़ी. खास कर के तब जब रउरा कुर्सी के अइसन चिपकू होखीं कि मान मर्यादा सब कुछ जाव त जाव, कुरसी ना जाये के चाहीं. अब कुछ लोग उनुका के बेचारा भा बेसहाय कहि सकेला बाकिर असल में ऊ महासहाउर हउवन जिनका खातिर कुछऊ बेसहाउरि नइखे, बेसहाव नइखे. कुरसी के आनन्द खातिर ऊ कुछऊ सहि सकेले. बाकिर एक काम ना करि सकसि कि कवनो राड़ से रार बेसाह लेसु. कहे के त इहे कहेले कि सबकुछ गठबन्हन के मजबूरी हवे. जइसे मरद मेहरारू के गठबन्हन का बाद मेहरी गाठेले आ मरदा बन्हन में पड़ल रहेला. अब एह तरह के गठबन्हन हिन्दुस्तानिये संस्कृति में मिलेला. बाकी जगहा त बात बात में तोहरा से राजी ना कहि के लोग अलगा राह धर लेला. बाकिर एहिजा के सामाजिक गठबन्हन भा राजनीतिक गठबन्हन से आजाद होखल ओतना आसान ना होखे. अब ऊ गठबन्हन चाहे खरीदल होखे भा बेसाहल. खरीदल आ बेसाहल में एगो फरक इहो होला कि बतावल दाम पर खरीद लिहल जाव त खरीदल आ मोलभाव करिके खरीदल जाव त भइल बेसाहल. आ बेसाहल चीज बतुस कतनो बेसम्हार होखे सम्हारही के पड़ी.
30 total views, 4 views today


c: text/html

text:
राकांपा नेता शरद पवार का दिल्ली वाला निवास पर आजु देश के विरोधी गोलन के बइठक त हो गइल बाकिर भरम साफ करे के पड़त बा कि बइठक बोलवले के रहुवे. कांग्रेसी गोल के शिकायत बा कि एह बइठक में ओकरा के ना बोलावल गइल रहुवे आ ई गैर-भाजपा गैर-कांग्रेसी गठजोड़ बनावे के शरद पवार को योजना रहुवे. एह बारे में सफाई देत राकांपा के एगो वकील नेता माजिद मेनन कहलें कि शरद पवार का घर पर बइठक भइल जरुर बाकिर एकरा के ऊ ना बोलवले रहलन. हालांकि नाहियो त पाँच गो कांग्रेसियन के नेवतल रहे जे राष्ट्रीय मंच से समभाव राखेलें. बइठक भाजपा से मंत्रीपद ना मिलला का चलते रुसल आ गोल से निकसल यशवन्त सिन्हा के बरीस 2018 में बनावल राष्ट्रीय मंच बोलवले रहुवे.
ममता बनर्जी के गोल में शामिल हो चुकल आ तृणमूल के उपाध्यक्ष के पद पवला का बाद यशवंत अब देश के बड़का नेतवन का जमात में गिनाइल चाहत बाड़न. साथही ममता का तरफ से राष्ट्रीय राजनीति में उनुका ला जगहो निकाले बनावे के जिम्मेदारी सम्हरले बाड़न.
बइठक में शरद पवार, यशवंत सिन्हा, घनश्याम तिवारी, फारुक अब्दुल्ला, संजय झा, पवन वर्मा, जयन्त चौधरी, सुशील गुप्ता, बिनय विश्वम, नीलोत्पल बसु, जावेद अख्तर, के सी सिंह, आ जस्टिस एपी शाह वगैरह लोग शामिल भइल.
बइठक में तय भइल कि यशवंत सिन्हा नयका बनेवाला गठजोड़ खातीर एगो विचार पत्र तइयार करीहें जवना में सभका के शामिल कइल जा सके. अबहीं कवनो नेता नइखे चुनल गइल काहें कि नेता चुने के बात उठते लोग उठल शुरु कर दी. वइसे बँवारा गोल के एगो नेता एकरा के बँवारा मंच होखे के दावा जरुर कइले बाड़न.
10 total views, 1 views today

robotstxt: allowed

filter: keep


text:
आजु से अपना देश में नया संवत के शुरुआत हो रहल बा. एह मौका पर राष्ट्रपति रामनाथ कोविंद आ उप राष्ट्रपति वेंकैया नायडू चैत्र शुक्लादि, उगादी, गुड़ी पड़ा अउऱ वैशाखी समेत अनेक रुप में मनावल जाए वाला त्योहारन पर देशवासियन के बधाई आ शुभकामना दीहले बानी.
अखिल भारतीय आयुर्विज्ञान संस्थान, नयी दिल्ली में भइल सफल बाईपास सर्जरी का बाद राष्ट्रपति रामनाथ कोविंद के काल्हु सोमार का दिने छुट्टी दे दीहल गइल. साँझ बेरा ट्वीट क के राष्ट्रपति बतवनि बताया कि रउरा सभ के शुभकामना आ प्रार्थना अउर एम्स आ सेना के रिसर्च एवं रेफरल अस्पताल के चिकित्सकन आ परिचारकन के उत्कृष्ट सेवा का बदौलत उनुका स्वास्थ्य में तेजी से सुधार हो रहल बा.
राष्ट्रपति रामनाथ कोविंद निर्वाचन आयोग में वरिष्ठतम निर्वाचन आयुक्त सुशील चंद्र के भारत के मुख्य चुनाव आयुक्त नियुक्त क दिहनी. सुशील चंद्र आजु मंगल से आपन कार्यभार संभाल लीहें. सोमार के साँझ पुरनका मुख्य चुनाव आयुक्त सुनील अरोड़ा रिटायर हो गइलन.
चुनाव आचार संहिता लँघला चलते निर्वाचन आयोग पश्चिम बंगाल के मुख्यमंत्री ममता बनर्जी पर सोमार राति आठ बजे से मंगल राति आठ बजे ले चुनाव प्रचार करे पर रोक लगा दिहलसि. आयोग के एह फैसला से छनछनाइल ममता आजु दुपहरिया से घरना पर बइठिहें. जान जाईं कि ममता खुलेआम भाषण देत मुसलमानन से एकजुट होके तृणमूल के वोट देबे के गोहार लगवले रहली.
अनुसूचित जाति वालन के भिखमंगा कहे वाला तृणमूल का खिलाफ चुप्पी सधले राजद आ कांग्रेस पर सवाल खड़ा कइले बिया बिहार भाजपा. जान लीं कि पश्चिम बंगाल विधानसभा चुनाव में अनुसूचित समाज समेत हर तबका भाजपा के साथ दे रहल बा आ एही पर तिलमिलाइल तृणमूल कांग्रेस के नेता अलुसूचित जातियन के भिखमंगा कहत बाड़ें.
सोमार का दिने तीर्थ नगरी हरिद्वार में चलत महाकुंभ में अमावस्या पर होखे वाला दुसरका शाही स्नान में करीब साढ़े 31 लाख श्रद्धालु नहा में शामिल भइलें,
राष्ट्रवादी कांग्रेस पार्टी प्रमुख शरद पवार के पित्ताशय के आपरेशन सोमार का दिने बढ़िया से हो गइल.
गाय-बैल के चारा में घोटाला कइला का चलते जेल में बन्द लालू के छोटकी बेटी एलान कइले बिया कि उ उनुका सलामति खातिर अब अल्लाह से दुआ मँगिहे आ एक महीना ले रोजा रखीहें.
सारण जिला के खैरा इलाका में एगो लइका साथे भइल सामूहिक दुष्कर्म के वीडियो वायरल भइला बाद पुलिस तीन जने के गिरफ्तार क लिहलसि.
बक्सर जिला में दानापुर से पंडित दीनदयाल रेलखंड पर बक्सर टीसन का लगे पांडेयपट्टी का नियरा ट्रेन से कटा के नया बाजार के एगो नवही के मौत हो गइल.
जौनपुर के जलालपुर इलाका के सिरकोनी रोड पर अतवार का राति में भइल कार आ ई-रिक्शा टक्कर में ई-रिक्शा पर सवार तीन गो मजदूरन के मौत हो गइल. दू जने घवाहिलो भइल बाड़ें.
मुलायम सिंह यादव परिवार के हनक के अनदेखी करत अबकी उनुका गांव सैफई में पहिला बेर प्रधान पद के मतदान होखे जा रहल बा. अबकियो मुलायम परिवार अपना एगो करीबी
दलित बुजुर्ग रामफल बाल्मीकि के प्रधान पद देबे ला चुन लिहले रहुवे बाकिर एगो महिला तबो आपन परचा दाखिल क दिहलसि. अब ओहिजा 19 अप्रैल के मतदान करावल जाई.
सारण जिला के रेवाघाट पूल का नियरा बालू लदले एगो ट्रैक्टर के लूट लीहल गइल.
बलिया के भलुअनी इलाका के सोनाड़ी गाँव में भूसा राखे का झगड़ा में ओगो आदमी के भाला घोंप के मार दीहल गइल आ उनुका बेटो के घाहिस कर दीहल गइल.
भोजपुर जिला के उदवंतन नगर इलाका के बकरी गांव को एगो बूढ़ के मार के जरा देबे वाला हत्यारो के लोग पीट के मुआ दीहल आ ओकरो के ओहिजे जरा दीहल.
सारण जिला के छपरा में मोहन नगर मुहल्ला में एगो आदमी पारिवारिक विवाद का चलते फाँसी लगा के जान दे दिहलसि. एगो दोसर खबर बा कि इसुआपुर इलाका के बजरहियां गांव के एगो लइका पोखरी में डूब गइल, लोग तुरते ओकरा के निकाल के अस्पताल चहुँपावल बाकिर ओकर मौत हो चुकल रहुवे.
भोजपुर जिला के संदेश इलाका में खंडोल गांव के 10 बरीस के एगो लइकी मिक्सिंग मशीन में अझूरा के मर गइल.
चौतरफा बिकवाली का चलते सोमार का दिने शेयर बाजार मुँहकुरिए भहरा गइल. सेंसेक्स एक हजार 708 अंक त निफ्टी 524 अंक के गोता लगवलसि.
फ्रांस के विदेश मंत्री ज्यां -वेस ली द्रियां पांच दिन के भारत यात्रा पर आइल बाड़न.
23 total views, 2 views today


text: भोजपुरी समय, धर्मेंद्र पांडेय,पानापुर(सारण):- कोरोना वायरस के संक्रमण के फइले से बचावे के उद्देश्य से सरकार आ विश्व स्वास्थय संगठन के सलाह आ सरकार के द्वारा लोग के एक जगहा बिटोरइला पर प्रतिबंध के कारण पानापुर प्रखंड के रामपुररुद्र बाजार स्थित विद्यावती कॉम्प्लेक्स में पछिला कई बसिर से आयोजित चइत नवरात्री के मौका पर अबकीर कवनो सांस्कृतिक कार्यक्रमन के आयोजन ना होई। एह बात के निर्णय शुक के दिने क्रोंध पंचायत के मुखिया रूबी देवी के रामपुररुद्र स्थित आवास पर पूजा समिति के सदस्यन के बइठक में लिहल गइल। पूजा समिति के अध्यक्ष रामलगन साह बतवलें कि देश आज कोरोना वायरस के समस्या से जूझ रहल बा। देशहित सर्वोपरि बा। देशहित में समिति ई निर्णय लिहले बा कि एहबेर सांस्कृतिक कार्यक्रम के आयोजन ना कइल जाई। ओहिजा दुर्गापूजा के मौका पर कमिटी के सदस्य विधि व्यवस्था सुव्यवस्थित बनइहें जवना से कि भीड़भाड़ से बांचल जा सके। एह मौका पर व्यवस्थापक आलोक सिंह, सचिव रंजीत साह, कौशल किशोर सिंह, राजन सिंह, बबलू सिंह, बलराम साह सहित पूजा समिति के अन्य सदस्य उपस्थित रहले।


text: भोजपुरी समय, ध्रमेंद्र पांडेय, मशरख(सारण): एक ओर जहां केंद्र सरकार से लेके राज्य सरकार तक कोरोना वायरस से फइलल महामारी से लड़े के उपाय कर रहल बा ओहिजा बिहार के सारण प्रमंडल के छपरा जिला के इसुआपुर प्रखंड के मुखिया संघ के अध्यक्ष संगम बाबा जनता से एगो निहोरा कइले बाड़न। अपना निहोरा में संगम बाबा कहलें कि सरकार हरसंभव प्रयास कर रहल बिया कि जनता के जरुरी सामान के कमी ना होखे आ जे गरीब आ साधनविहिन बा ओकरा तक राशन-आ जरुरी सामान पहुंचावल जाव। बाकिर एगो एकेले सरकार आ पंचायत प्रतिनिधियन के प्रयास से ही सब कुछ सम्भव नइखे,एह काम में जनता के भी सहजोग चाहीं। अइसन समय में ई हमनी के कर्तव्य बनता कि हमनी आगे आके अइसन जरुरतमंद लोगन के मदद करीं। आगे जनता के आवाहन करत ऊ कहले कि आज हमनी सभ केहू शपथ लेवे कि अपना अगल-बगल अइसन गरीब-मजदूर परिवार के सदस्यन के मदद खातिर हमनी सभे आगे रहेब आ एह लोग के हरसंभव मदद करेब। एह मौका पर प्रखंड के दोकानदार लोग से मिहोरा करत संगम बाबा कहलें कि दोकनदार भाई लोग एह बिपत के समय में लोग के शोषण मत करे लोग आ कवनो भी सामान पर अधिका दाम जनता से ना लेके कोशिश करे लोग कि सामान उचित दाम पर ही बेचाव।


text:
छपरा 03 अगस्त (वार्ता). भोजपुरी फिलिमन के बड़का स्टारन में शुमार अभिनेता खेसारी लाल यादव (शत्रुघ्न यादव) थाना में केस लिखववले बाड़न कि उनुका से बिहार के सांसद रहल प्रभुनाथ सिंह के भतीजा दू करोड़ रुपिया रंगदारी मंगले बा आ ना दिहला पर जान से मारे के धमकी देले बा.
सारण जिला के रसूलपुर थाना इलाका के धानाडीह गाँव के रहे वाला भोजपुरी फिल्म अभिनेता अउऱी गायक खेसारी लाल यादव ई शिकायत रसूलपुर थाना में दर्ज करवले बाड़न.
लिखवले बाड़न कि महाराजगंज से सांसद रहल प्रभुनाथ सिंह के भतीजा सुधीर कुमार सिंह वल्द दीनानाथ सिंह उनुका से दू करोड़ रुपिया के रंगदारी मंगले बा आ ना दिहला पर जान से मारे के धमकी दिहले बा.
लिखवले बाड़न कि करीब दू बरीस पहिले सुधीर कुमार सिंह उनुका से रुपये के मांग कइले रहल आ एह साल 28 जून का दिने फेरु मोबाइल संख्या 7631725376 से फोन क के उहे मांग कइलसि आ ना त जान से मारे के धमकी दिहलसि.
साथ ही सोशल नेटवर्किंग साइट फेसबुको का जरिये जान से मारे के धमकी दीहल गइल बा.
अभिनेता खेसारीलाल राज्य सरकार से अपना परिवार के सुरक्षा के गोहार लगवले बाड़न.
एह बारे में थानाध्यक्ष संजय कुमार बतवलें कि सुधीर कुमार का खिलाफ भारतीय दंड विधान के धारा 384, 504 अउर 34 के तहत केस लिख के मामिला के जांच शुरू क दीहल गइल बा.
24 total views, 4 views today


text:
(टटका खबर, मंगल, आषाढ़ अँजोरिया तृतीया, 2078 विक्रमी)
नेपाली सुप्रीम कोर्ट अपना राष्ट्रपति के आदेश दिहलसि कि ऊ शेर बहादुर देउबा के नेपाल के प्रधानमंत्री बना दीहल जाव. बाद में देउबा नेपाल के प्रतिनिधि सभा में आपन बहुमत 30 दिन का भीतर साबित क के देखइहें. जान जाईं कि मौजूदा प्रधानमंत्री के पी शर्मा ओली पिछला 21 मई के प्रतिनिधि सभा के भंग करे के सलाह दिहले रहलें. राष्ट्रपति विद्यादेवी भंडारी उऩुका सलाह पर प्रतिनिधि सभा भंग कर दिहले रही आ नवम्बर महीना में नेपाल में चुनाव करावे के एलान कइल गइल रहुवे. एकरा बाद देउबा अदालत का शरण में चहुँपल रहलें आ अदालत उनुकर गोहार मान लिहलसि.
चरचा बा कि कांग्रेस अपना संसदीय दल के नेता पद से अधीर रंजन चौधरी के छुट्टी कर सकेले. आजु कांग्रेस अध्यक्षा सोनिया गाँधी अपना गोल के संसदीय रणनीति समूह के बइठक बोलवले बाड़ी जवना में 19 जुलाई से शुरु होखे जा रहल संसदीय सत्र में कांग्रेसी रुख तय कइल जाई आ एह बइठक का बाद गोल के संगठन का बारे में फैसला कइल जाई. एक आदमी का लगे एके गो पद रहे के सिद्धान्त का तहत अधीर के हटावल जाए के उमेद बा आ हो सकेला कि कांग्रेसी संसदीय दल के नेता राहुल गाँधी के बना दीहल जाव जिनका लगे अबहीं कवनो पद नइखे.
लखनऊ में अलकायदा से जुड़ल आतंकियन के गिरफ्तारी से परेशान बाड़ें अखिलेश यादव. उनुकर कहना बा कि यूपी पुलिस पर भरोसा ना कइल जा सके. ओने दू गो आतंकियन मुसीरुद्दीन आ मिनहाज अहमद के गिरफ्तारी का बाद ओकनी के तिसरका साथी शकील आ अउरी सहयोगियन के तलाश जारी बा. एह आतंकियन के प्लान रहुवे कि 15 अगस्त का दिने यूपी में जगहे जगह आतंकी वारदात क के भाजपा के बड़का नेतन के हत्या कइल जाव. अदालत दुनु आतंकियन के 14 दिन खातिर पुलिस हिरासत में सँउप दिहले बिया.
समाजवादी गोल के अध्यक्ष अखिलेश यादव आ बसपा सुप्रीमो मायावती के कहना बा कि ई सब कुछ चुनाव का नजरिया से कइल जा रहल बा. हालांकि मायावती इहो कहली कि अगर पुलिस के दावा सही बा त ई गंभीर मामिला बा आ उचित कार्रवाई होखे के चाहीं बाकिर एकर आड़ ले के राजनीति ना होखे के चाहीं. विपक्षी नेता लोग के बयान का बाद भाजपा के प्रदेश अध्यक्ष स्वतंत्र देव सिंह आरोप लगवलन कि विपक्ष आतंकवादियन के समर्थन कइल आपन अधिकारिक एजेंडा बना लिहले बावे. तबहिएं समाजवादी सरकार का दौरान आतंकियन पर से मुकदमा हटावे के साजिश रचल गइल रहुवे.
यूपी सरकार के जनसंख्या नियन्त्रण कानून के खिलाफ बाड़ें बिहार के मुख्यमंत्री नीतीश कुमार. उनुकर कहना बा कि कानून बनवला से जनसंख्या कम ना हो पाई, एकरा खातिर औरतन के पढ़ावल लिखावल अधिका कारगर होखी. पढ़ल लिखल औरत बच्चा कम पैदा करेली ई बाति जगजाहिर बा. जान जाईं कि देश भर के मौलवी आ मुसलमान नेता योगी सरकार के कानून का खिलाफ बोलत बाड़ें आ एह कानून पर रोक लगावे के मांग करत बाड़ें. एह लोग के कहना बा कि जनम अल्लाह के मरजी से होला आ एहमें कवनो दखलंदाजी बरदाश्त ना कइल जाई.
पश्चिम बंगाल के तीन प्रांत में बाँट दिहले बिया आरएसएस. संघ का हिसाब से दक्षिण बंगाल के मुख्यालय कोलकाता, मध्य बंगाल के मुख्यालय बर्धमान आ उत्तर बंगाल के मुख्यालय सिलीगुड़ी बनावल गइल बा. आ ओहिजे से संघ पदाधिकारी एह प्रांतन के गतिविधि संचालित कइल करीहें. वइसे संघ का योजना से पहिलहूं से कई राज्यन के अनेक प्रांतन में बाँट के राखल गइल बा.
चार बेर की विश्व विजेता फुटबॉल टीम इटली जब अतवार का दिने वेम्बले स्टेडियम में खेलल फाइनल में मेजबान इंग्लैंड के पेनल्टी शूटआउट में 3-2 से हरा दिहलसि त इंगलैण्ड समर्थक दर्शक जम के बवाल कटलें.
केंद्रीय शिक्षा मंत्री धर्मेंद्र प्रधान बतवले बाड़न कि नीट (यूजी) 2021 परीक्षा देश भर में 12 सितंबर के करावल जाई. एह परीक्षा का दौरान सगरी कोविड-19 प्रोटोकॉल के पालन कइल जाई. आवेदन प्रक्रिया आजु साँझ पाँच बजे से एनटीए वेबसाइट पर शुरू होखी. अब 198 शहर में एकर परीक्षा केन्द्र बनावल जाई. पहिले 155 शहर में एकर केन्द्र बनल तय रहुवे.
देश के शेयर बाजारन में काल्हु सोमार का दिने गिरावट का साथे बाजार बंद भइली सँ बाकिर आजु दुनिया के बाजारन सें संकेत देखत लिवाली के दौर चले के उमेद बतावल जा रहल बा.
15 total views, 1 views today


text:
अनिल एण्ड अनिल फिल्म्स आ यश 999 मूवीस के बॅनर तले निर्माता अनिल कुशवाहा आ गायत्री केशरवानी के बनावल भोजपुरी फिलिम “लहू के दो रंग” फिल्म के निर्देशक मंजुल ठाकुर आ कथा-पटकथा लेखक मनोज के कुशवाहा हउवें. गीतकार प्यारेलाल यादव, कृष्णा बेदर्दी, अउर विनय बेलउर आ संगीतकार हउवें सोनू आनंद. कोरियोग्रफी कानू मुखर्जी के आ फाइट मास्टर दिलीप यादव.
मुख्य कलाकारन में ख़ेसारीलाल यादव, राजेश राज(नवोदित कलाकार), अंजना सिंह, प्रिया शर्मा, संजय पांडे, अयाज़ ख़ान, किरण यादव , पुष्पेंद्र सिंह, रत्नेश बरनवाल, सुजीत सार्थक, प्रेम दुबे आ आइटम डान्सर सीमा सिंह के नाम शामिल बा.
फिलिम छठ पूजा का समय रिलीज होखी. एकर संगीत जल्दिए रिलीज होखी.
(भोजवुड न्यूज)
32 total views, 6 views today


text:
जब परदा पर एक्शन करे त जलजला आ जाव, रोमांस करे त दर्शक ओहमें आपन छवि देखे लागस. सुशील सिंह अइसने स्टार हउवन जिनका के “हम हईं मुन्ना भईया” एगो दबंग नायक बना दिहलसि. सुशील सिंह के फिलिमन में शामिल केहू हमसे जीत ना पाई, फौलाद, रामलखन, आ चिंगारी ई साबित करे खातिर कागी बा कि सुशील सिंह भोजपुरिया परदा के दबंग स्टार हउवें. पिछला दिने इकबाल बख्श निर्देशित फिल्म राम लखन का शूटिंग में सुशील सिंह के देखे खातिर फिल्म सिटी में सैकड़न दर्शकन के भीड़ जमा रहे. एह फिल्म में सुशील के जबरदस्त एक्शन आ कामेडी पंच बा. उनकर नायिका बनल बाड़ी अनारा गुप्ता. एफ फिल्म के प्रस्तुतकर्ता हउवें नागेश मिश्रा. वइसे आजुकाल्ह हर बड़का निर्माता सुशील सिंह के ले के फिल्म बनावत बा.
स्रोत शशिकान्त सिंह
46 total views, 3 views today


text:
सिनेमा भोजपुरी के डांसिंग क्वीन सीमा सिंह रिकार्ड पर रिकार्ड बनावत जाये में यकीन करेली. एही क्रम में ऊ पिछला हफ्ता एके साथ पाँच गो फिलिम साइन कइली जवना में उनुकर आयटम ब्लास्ट नजर आई. एह फिलिमन में निर्मात्री भारती शर्मा आ शबनम शेख के जगदीश शर्मा निर्देशित ‘कर्जा माटी के’, निर्माता नरेन्द्र भक्त आ निर्देशक संजीव सिंह के ‘लाडली’, निर्माता दिलाबेग खान आ निर्देशक आसिफ आरिफ के ‘साली बड़ी सतावेली’, निर्माता शमीम फारुखी के एगो अनटाईटल फिल्म, आ निर्माता अजीत श्रीवास्तव आ निर्देशक यशवंत सिंह के ‘सईंया अरब गईले ना’ शामिल बा.
(शशिकांत सिंह रंजन सिन्हा के रपट से)
20 total views, 2 views today


text:
अक्षरा सिंह सिनेमा भोजपुरी के मशहूर अभिनेता दिनेशलाल यादव संगे नजर अइहें निर्माता रविशंकर शर्मा के फिलिम ‘एक बिहारी सौ पे भारी’ में. एह फिल्म में निरहुआ का सोझा दू गो अभिनेत्री बाड़ी अंजना सिंह आ अक्षरा सिंह. फिल्म के गाना पहिलही हिट हो चुकल बाड़ी सँ आ यू ट्यूब पर लाखो लोग एह फिलिम के गाना देख लिहले बा.
फिल्म के निर्देशक जगदीश शर्मा, संगीतकार गुणवंत सेन, गीतकार बिनय बिहारी, प्यारे लाल यादव, श्याम देहाती, अउर विपिन बहार, नृत्य निर्देशक रिक्की गुप्ता अउर दिलीप मिस्त्री, फाइट मास्टर हीरा यादव, छायांकन नरेन्द्र बहूचा के , आ सह निर्माता बाड़ें नागेश मिश्रा, अतुल शर्मा अउर दाजी भाई.
मुख्य कलाकारन में दिनेशलाल यादव, अक्षरा सिंह, अंजना सिंह, अवधेश मिश्रा, संजया पाण्डेया, बृजेश त्रिपाठी, गोपाल राया, जे. नीलम, पकाश जैस, बाँबी किशन, राकेश बालगोविंद अउर खास मेहमान मौजूदगी में संगीता तिवारी अउर अनारा गुप्ता.
(संजय भूषण पटियाला के रपट)
30 total views, 4 views today


text:
दिल जवान होखे के चाहीं उमिर के एहमें का! अब ‘नदिया के पार’ फेम साधना सिंह के देख लीं. उम्र के एह मोड़ पर उनुका प्यार हो गइल बा भा कहीं कि उनुकर दिल केहू चोरा लिहले बा. आ ई दिल चोर हउवें दोसर केहू ना बलुक महानायक कुणाल सिंह.
अब रउरो जानते बानी कि हम बात करत बानी सिनेमा के आ ई प्यार असल ना बलुक फिल्मी ह. साधना आ कुणाल के एह प्यार के एगो जबरदस्त रोमांटिक ट्रैक देखे के मिली निर्माता श्रवण कुमार आर्य आ निर्देशक अशोक गोस्वामी के फिल्म “विध्वंस” में. वेद ऑडियो वीडियो फिल्म प्रोडक्शन के बैनर तले बनत एह फिल्म में साधना सिंह एगो अइसन प्रेमिका के किरदार कइले बाड़ी जे अपना चाहत के इजहार ना कर सकल बाकिर एक दिन जब ऊ सामने आ खड़ा भइल त सबुर के बाँध टूट जात बा.
‘नदिया के पार’ फिल्म से भोजपुरिया दर्शकन क दिलो-दिमाग पर छा जाएवाली साधना सिंह फिलिमन से अघोषित सन्यास ले रखले रही. बीच-बीच में उनुकर इक्का-दुक्का फ़िलिम आवत रहली सँ बाकिर एह फिलिमन के जिकर खुद साधनो सिंह ना करसु. बहरहाल, लमहर दिन बाद साधना सिंह फिल्म “विध्वंस” से आपन वापसी करत बाड़ी.
साधना सिंह क मुताबिक आजु-काल्ह भोजपुरी में जइसन फिलिम बनत बाड़ी सँ ओहमें उनुकर कवनो रूचि नइखे. बाकिर फिल्म विध्वंस के रोल जब अशोक गोस्वामी सुनवें इ उनुका बहुते पसन्द आइल आ करे के हामी भर दिहली.
देखल जाव साधना सिंह के एह वापसी के उनुकर प्रसंशक कइसन स्वागत करत बाड़ें.
(स्पेस क्रिएटिव मीडिया के रपट)


text:
मुजफ्फरपुर-दरभंगा-बरौनी से नई दिल्ली के बीच चलेगी स्पेशल ट्रेन, रेलवे ने जारी किया टाइम टेबल : पूजा के दौरान यात्रियों की भारी भीड़ के मद्देनजर रेलवे द्वारा नई दिल्ली/आनंद विहार टर्मिनस से बिहार के लिए पर्व स्पेशल ट्रेन चलाई जाएगी। मुजफ्फरपुर, दरभंगा, बरौनी, सहरसा एवं जयनगर स्टेशनों के लिए ट्रेनों का परिचालन किया जायेगा। इन स्पेशल ट्रेनों में सभी कोच आरक्षित श्रेणी के होंगे तथा इनमें यात्रा करने वालों को को कोविड-19 के मानकों का पालन करना होगा। ये ट्रेनें 11 अक्टूबर से 19 नवंबर के बीच चलेंगी।
1. 01676/01675 आनंद विहार- मुजफ्फरपुर-आनंद विहार टर्मिनल फेस्टिवल स्पेशल: सप्ताह में दो दिन
2.01670/01669 नई दिल्ली-दरभंगा-नई दिल्ली फेस्टिवल स्पेशल एक्सप्रेस: (सप्ताह में दो दिन) नई दिल्ली से सोमवार एवं गुरुवार से खुलेगी। वापसी में दरभंगा से मंगलवार एवं शुक्रवार को खुलेगी। यह सीतामढ़ी, रक्सौल, नरकटियागंज, गोरखपुर, लखनऊ, बरेली एवं मुरादाबाद स्टेशनों पर रुकेगी।
3.01638/01637 नई दिल्ली-बरौनी-नई दिल्ली सुपरफास्ट फेस्टिवल स्पेशल एक्सप्रेस (सप्ताह में दो दिन) नई दिल्ली से मंगलवार एवं शुक्रवार को खुलेगी। वापसी में बरौनी से बुधवार एवं शनिवार को चलेगी। हाजीपुर, छपरा, सीवान, गोरखपुर, लखनऊ, बरेली एवं मुरादाबाद रुकेगी। कुल 20 कोच होंगे।
आनंद विहार से सोमवार और बुधवार को चलेगी। वापसी में 01675 मुजफ्फरपुर से मंगलवार एवं गुरुवार को खुलेगी। यह हाजीपुर, छपरा, गोरखपुर, बाराबंकी, लखनऊ, चन्दौसी एवं मुरादाबाद स्टेशनों पर रुकेगी।
5.01668/01667 आनंद विहार-जयनगर-आनंद विहार फेस्टिवल स्पेशल एक्सप्रेस (सप्ताह में दो दिन): आनंद विहार से मंगलवार एवं शुक्रवार और जयनगर से बुधवार एवं शनिवार को खुलेगी। यह मधुबनी, दरभंगा, बरौनी, मोकामा, बख्तियारपुर, पटना, दानापुर, आरा, बक्सर, पं.दीन दयाल उपाध्याय जं., वाराणसी, सुल्तानपुर, लखनऊ, बरेली एवं मुरादाबाद में रुकेगी।
01662/01661 आनंद विहार -सहरसा-आनंद विहार फेस्टिवल स्पेशल (सप्ताह में दो दिन): आनंद विहार से सोमवार एवं गुरुवार को खुलेगी, जबकि सहरसा से मंगलवार एवं शुक्रवार को चलेगी। यह ट्रेन सिमरी बख्तियारपुर, खगड़िया, बेगूसराय, बरौनी, दलसिंहसराय, समस्तीपुर, मुजफ्फरपुर, हाजीपुर, छपरा, सीवान, देवरिया सदर, गोरखपुर, लखनऊ, हरदोई, बरेली, मुरादाबाद एवं हापुड़ में रुकेगी।
Input: Daily Bihar


text:
लोजपा में चिराग पासवान अउर पशुपति पारस के बीच घमासान जारी बा. मानल जाता कि एकर वजह नरेंद्र मोदी के मंत्रालय के होखे वाला विस्तार बा. लेकिन अभी एकर कवनो सूचना जारी नइखे, अइसे में भोजपुरी के दूगो कहावत बिहार के नेता लोगन पर खूब फबता. पढ़ीं......बिहार, भोजपुरी न्यूज़ June 22, 2021, 5:40 pm IST
हिन्दी के नामवर आलोचक नामवर सिंह से लेके, कविता के क्षेत्र में महारथ हासिल करे वाला केदार नाथ सिंह आ काशी के अस्सी नामक चर्चित किताब के लेखक काशीनाथ सिंह तक, अइसन कई गो नाम बा, जवन भलहीं हिन्दी के सेवा में आपन जीवन खपा दिहल लोग, बाकिर भोजपुरी खातिर कुछ ना क पवला के मलाल एह लोगन के मन में जरूर होई....भोजपुरी न्यूज़ June 21, 2021, 3:10 pm IST
पंकज सिंह नाम के गवैया के गावल गीत पर खेसारीलाल अब लाल-पीयर भइल बाड़े. ओकरा गाना के बोल बा- खेसरिया के बेटी सपनवा में आती है. सांच कहीं त एकर शुरुआत खेसारीलाल पहिले कइले. ऊ गवले रहले- चचिया के बचिया सपनवा में आती है. ओही के तर्ज पर पंकज सिंह गवले बाड़े....मनोरंजन, बिहार, भोजपुरी न्यूज़ June 7, 2021, 12:32 pm IST
केतने लोग त एही से काम चला लेता कि थरेसर के गर्दा से छींक आवत बा. कवनो जांच कहीं नइखे होखत. ढेर केहू करता त गियानी मोर पर मिसिर जी के डगदरी (डाक्टरी) में जाता. मिसिर जी सर्दी, बोखार आ खोंखी के गोटी लिख दे तानी. ढेर लोग त ठीको हो जाता. ए मलिकार, मिसिर जी त गांवहीं रह गइले अबले, ऊ डाकदरी कब पढ़ले?...उत्तर प्रदेश, बिहार, झारखंड May 18, 2021, 2:50 pm IST
लोग के सबसे बेसी नाराजगी ओह लोगन से बा, जे काल्ह ले तृणमूल कांग्रेस में रहे आ आज भाजपा के टिकट पर चुनाव मैदान में उतार दिहल गइल बा. पहिलहीं से भाजपा के लोग तृणमूल के नेता लोग से खार खइले रहल बा. कम से कम 2019 के लोकसभा चुनाव के बाद. ...देश, भोजपुरी न्यूज़ March 25, 2021, 4:01 pm IST
सांच बात ई बा कि सरकार से बाहर रहला के बादो लालू सचहूं समोसा के आलू नियर बिहार आ बिहार से बाहर के राजनीति में बनल बाड़े. भलहीं अबे उनकर बुढ़ापा जेल में कटत बा, बाकिर जवनी गंतिया उनकर दरबार जेल भा अस्पताल में सजत रहेला, ओही से उनकर अपने बनावल कहाउत सांच साबित हो जाला....उत्तर प्रदेश, बिहार, झारखंड March 22, 2021, 1:25 pm IST
दिल्ली में झारखंड सरकार उद्योगपति लोग के जुटान स्टेक होल्डर्स कांफरेंस के नाम पर कइलसि हा. एमे झारखंड के मुखिया हेमंत सोरेन भी शामिल भइले. ऊ साफ-साफ कहले कि सरकार हरदम ओह लोगन के साथ रही, जे झारखंड में निवेश करी. लेकिन इ बात केतना धरातल पर उतरी?...झारखंड, भोजपुरी न्यूज़ March 18, 2021, 2:05 pm IST
ई सभे जानेला कि लोकसभा के चुनाव राष्ट्रीय मुद्दा पर लड़ल जाला आ विधानसभा चुनाव के मुद्दा स्थानीय होला. ई फार्मूला बंगाल में उलट गइल बा. भाजपा आ सीपीएम-कांग्रेस-आईएसएफ जहां बंगाल में भ्रष्टाचार, तोलाबाजी, रंगदारी, परिवारवाद के मुद्दा पर ममता बनर्जी के घेरे के कोशिश कर रहल बाड़ी सन, ओही जा ममता बनर्जी महंगाई के मुद्दा पर आपन परचार शुरू कइले बाड़ी....उत्तर प्रदेश, बिहार, झारखंड March 9, 2021, 2:58 pm IST
जवना मुसलिम वोट खातिर ममता बनर्जी नमाज-फातिया के कार्यक्रम में टोपी पहिरले आ नमाज पढ़े के अंदाज में लउके लगली, ओह से बंगाली हिन्दू वोटर बिदके लगले. एही बीच में सरस्वती पूजा, काली पूजा, दुर्गा पूजा जइसन हिन्दू परब-तेवहार में ममता सरकार के अड़ंगा आग में घीव के काम कइलस. हिन्दू बंगाली समाज के लोग ओही समय से विकल्प के तलाश में जुट गइल....भोजपुरी न्यूज़ February 26, 2021, 3:37 pm IST
हार के मुखिया नीतीश कुमार लगातार एह बात पर शान से इतरात रहले हां कि बिहार में कोरोना जांच देश में सबसे जोरदार रहल. मरे वाला के संख्या कम रहल. बाकिर एह घरी विपक्षी लोग एह दावा के राज खोल दिहले बा....बिहार, झारखंड, भोजपुरी न्यूज़ February 24, 2021, 4:00 pm IST


text:
– जयंती पांडेय
कई दिन से बाबा लस्टमानंद अपना संघतिया राम चेला से हरकल रहत रहले. अनमुन्हसारे रामचेला चलि आवस आ बाबा के घरे अखबार आते सवाचस कि का हो बाबा राष्ट्रपति चुनाव में का हो ता? एक दिन बाबा औंजिया पूछले कि आखिर तूं ई बतिया रोज काहे पूछे ल? कव हाली त ऊनका मन में आइल कि अखबरवे बन करवा दिहल जाउ कि रोज रोज के पूछला के संतापे ओरा जाउ. लेकिन ओही अखबार से नतिया सिविल सर्विस के तैयारी करे ला एही से बन करववला से घर में हुरदुंग होखे के चांस बेसी हो जाई. इहे सोचि के ऊ बंद ना करवावे खातिर मजबूर बाड़े. एक दिन उनका से ना रहल गइल त पूछलें, रामचेला आखिर रोज इहे खबरिया तूं काहे पूछे ल?
रामचेला कहले, बाबा सोचऽ तानी कि राष्ट्रपति पद खातिर आपन उम्मीदवारी ठोकिये दीं. उनकर बात सुनि के बाबा लस्टमानंद खटिया पर से ढिमलाए ढिमलाए हो गइले. लेकिन अपना के सम्हार के बोलले, अरे भाई लेकिन राष्ट्रपति हो के करबऽ का? मौज करेब, फ्री में दुनिया घूमेब, पोता पोती के घूमाएब. बाबा कहले, रेल में आ बस में त कबहीं भाड़ा ना देलऽ आ हवाई जहाज में चढ़े के अरमान! बेसी बकबक ना करे के. बेसी बकबइला से ब्लड प्रेशर बढ़ जाला आ लोग मुंह फइल कहे लागेला. ई देश के लोग अपना तरीका से चली तहरा कहला से ना चली. तूं काहे आपन माथा खराब करऽ तार? रामचेला कहले, आछा ई कुल्ही छोड़ऽ, ई बतावऽ कि राष्ट्रपति होखे खातिर आदमी में का का चाहीं?
बाबा कहले, सुनले बानी कि आदमी तंदुरुस्त होखे के चाहीं, पागल उगल ना होखे चाहीं. जइसे बाबा कहले कि पागल उगल ना होखे के चाहीं, तइसे रामचेला पगलवन नाहिन हंसले आ कहले, हो बाबा तूं खाली सुनले बाड़ऽ कि सांच कह? खाली सुनले बाड़ऽ कि जानऽ तार? आउर हँ दिवालिया ना होखे के चाहीं ना पाकिट से ना दिमाग से. राम चेला फेर हंसले। तूं केतना आदमी के जानऽ तार जे दूनो से एकदम चकाचक होखे? हम त आछा आछा लोग के जानऽ तानी जे चौबीसो घंटा कटोरा उठवले रहेला. केहु पइसा मांगहे ला, केहु.. .आउर सुनऽ, आदमी के पढ़ल लिखल होखे चाहीं. रामचेला कहले, आजु काल्हु आतना पराइवेट शिक्षा संस्थान खुलि गइल बा कि गदहो पढ़ि लिहले बाड़े सन. हमार डिग्री देखबऽ? ऊ आदमी के चरित्र ठीक होखे के चाहीं. रामचेला कहले, अब त बजारि में चरित्र प्रमाण पत्र बिकाला, जेतना चाहीं ले ल. हँ, कंडिडेट के सरकार में पहुंच होखे के चाहीं. ई सुन के रामचेला के चहरा उतरि गइल. कहले, इहे त नइखे. तब त हम चुनाव ना लड़ेब. उनका ई बात से बाबा के मन हरिहर हो गइल, काहे कि एक त रोज रोज के उनका सवाल से जान बांचि गइल आ दोसरे कि एगो कंडीडेट कम हो गइल. ना त इहां प्रस्तावक घटत जात रहले.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
पिछला दिने महावीर मूवीज इंटरटेन्मेंट प्रस्तुति एक्शन अउर पारिवारिक ड्रामा से भरल मनोरंजक भोजपुरी फिल्म ’मिटा देब रावणराज‘ के संगीतमय मुहूर्त मुंबई के अंधेरी स्थित एम फोर यू स्टूडियो में बिहार के मोतिहारी जिला के ढाका के विधायक पवन जायसवाल का हाथे नारियल फोड़वा के करावल गइल. एह मौका पर गायक मनोज मिश्रा के अवाज में गीतकार राजेश मिश्रा के लिखल गीत संगीतकार राजेश गुप्ता के धुन पर रिकार्ड कइल गइल.
एह मौका पर विधायक पवन जायसवाल बतवलें कि एह फिल्म से मोतिहारी शहर के अभिनेता सुभम सागर के भोजपुरी फिल्म इंडस्ट्री में पेश कइळ जात बा. फिल्म में कुल दस गो गाना रही जवना के रिकार्डिंग शुरू हो गइल बा. शूटिंग २५ सितम्बर से यू.पी. आ बिहार के मनलुभावन जगहन पर कइल जाई.
निर्माता महेश चौधरी, निर्देशक बाली, लेखक सुभम सागर, गीत राजेश मिश्रा, संतोष साजन, मनोहर जायसवाल, संगीत राजेश गुप्ता, छायांकन जगविन्दर सिंह हुण्डा, नृत्य नीरज मोहन, फाईट दिलीप के. यादव.
मुख्य कलाकारन में नवोदित सुभम सागर, मोनालिसा, समीर खान, इरफान खान, कृष्णा पाण्डेय, जसवंत कुमार, दीपक भाटिया, चारू शर्मा, गोपाल राय, राम गोपाल मालवीय, दिव्या सिंह, नीता परिहार, दीपक पटेल, एस.पी. गोविन्द कुमार, आ लवी श्रीवास्तव शामिल बाड़ें.
(संजय भूषण पटियाला के रपट)


text:
नई दिल्ली
विपक्ष के समर्थन के बाद नेपाल के के पी शर्मा ओली सरकार के प्रस्तावित विवादित नक्शा खाती होखे वाला संवैधानिक संशोधन के पास कर के रास्ता अब साफ हो गइल बा।
नेपाल के मुख्य विपक्षी पार्टी नेपाली कॉग्रेस एह नक्शा खाती होखे वाला संविधान संशोधन के समर्थन कऽ देले बा। राष्ट्रीय प्रजातंत्र पार्टी (आरपीपी), समाजवादी जनता पार्टी नेपाल अउरी राष्ट्रीय जनता पार्टी नेपाल पहिलहीं से एकरा समर्थन रहली हऽ सऽ।
मालूम होखे के चाहीं कि नेपाल के नवका प्रस्तावित नक्शा में भारत के तीन गो इलाका कालापानी, लिंपियाधुरा अउरी लिपुलेख के मिला के 365 किलोमीटर के क्षेत्र शामिल बा। भारत के लिपुलेख सड़क परियोजना के औपचारिक उदघाटन बाद से नेपाल चीन के कहला पऽ लगातार सीमा पर गतिरोध कर रहल बा।


text:
करीब दु साल पहिले घूस लेत रंगे हाथ पकड़ाइल मोटर वाहन निरीक्षक रघुवंश कुंवर आ उनका मेहरारू ललिता देवी के विजिलेंस अदालत आपन नाजायज संपत्ति पटना के डी॰एम॰ के सँउप देबे के आदेश दिहले बा. रघुवंश कुंवर का घर पर पड़ल छापा में करीब ४५ लाख के नाजायज संपत्ति मिलल रहे जवना में करीब दु लाख रुपिया नगद, आ चौदह लाख के गहना शामिल बा. रघुवंश कुंवर तब औरंगाबाद के मोटर वाहन निरीक्षक रहलें. बिहार स्पेशल कोर्ट एक्ट २००९ का तहत बनल स्पेशल विजिलेंस कोर्ट के अइसनका ई पहिला आदेश बा आ एह से पूरा प्रदेश के अधिकारियन के आत्मा काँप गइल बुझात बा. अबले हद से हद होत रहे कि लोग के निलमंबित कर दिहल जात रहे आ मुकदमा चलत रहे. बाद में सभे सभ कुछ भुला जात रहे आ लोग नाजायज आमदनी के मलाई चाभे खातिर आजाद रहत रहे. बिहार से भ्रष्टाचार खतम करे के नीतीश के एह जिद्द के स्वागत होखे के चाहीं.
22 total views, 5 views today


text:
– ओ. पी. सिंह
गुजरात से राज्यसभा के तीन गो सीट ला भइल चुनाव में जइसन दाँवपेंच देखे के मिलल तइसन आजु ले देखे ला ना मिलल रहुवे. लोग त मान के चलत रहुवे कि राज्यसभा चुनाव कहहीं भर के चुनाव होला. एह में सबकुछ पहिलहीं से तय रहेला. कबो कबो एक सीट प मारामारी होखबो करेला त ओहमें बहुत सस्पेंस भा थ्रिल ना होखे. अकसरहां वइसन मौकन प कवनो धनी अपना धनबल से जीत के जोगाड़ बइठा लेबेलें. बाकिर गुजरात में अबकी जवन देखे के मिलल तवन राजनीति के बढ़िया पाठ पढ़ा गइल. बहुले लोग राज्यसभा चुनाव के बारीकी जान बूझ गइलें. खास बात ई कि अब के भाजपा में हर सीट जीते के लालसा बन गइल बा. जीत त जीत जहाँ हारो मिलत बा ओहिजो कवनो ना कवनो तिकड़म भिड़ा के आपन सरकार बना लेत बिया भाजपा. हद त भइल त्रिपुरा में जहाँ बिना चुनाव जीतले भाजपा मुख्य विपक्षी गोल के हैसियत पा लिहलसि. लोकसभा में कांग्रेस एह दरजा खातिर तड़प के रहि गइल बाकिर भाजपा के दिल ना पसीजल. अब राज्यसभा में एक सीट कांग्रेस जीतिए लिहलसि त का हो गइल. बाकिर भाजपा ओहू प आपन सगरी जोर लगा दिहलसि. लागल त इहे कि सोनिया गाँधी के खासमखास अहमद पटेल के हार तय हो गइल. एक तरह से तय होइयो गइल रहल. अगर बेसी उछाह में दू गो विधायक आपन वोट अमित शाह के देखवले ना रहतें त अहमद पटेल हारिये जइतन. बाकिर शतरंज के एह शहमात के खेल में आखिरी दाँव अहमद पटेले के लागल आ ऊ हारतो हारत जीत गइलन आ भाजपा जीतल बाजी हार गइल, पहिला नजर में एकरा के कांग्रेस के जीत आ भाजपा के हार मानल जा सकेला. बाकिर असल में ई भाजपा के जीत होखो भा ना, कांग्रेस के हार जरुर बा. 45 वोट के जरुरत का जगहा 57 वोट राखेवाली कांग्रेस के महज 44 वोट मिल पावल आ ओहूमें दू गो वोट दोसरा गोल से. दोसरा तरफ से देखीं त भाजपा एह लोग के पानी पीया दिहलसि. सगरी माथ पद हथियवला का बाद अब शायद ऊ कांग्रेस के अध्यक्षो पद जल्दिए हथिया ली. अब एह बाति पर चिहुँकला का जरुरत नइखे. भाजपा भक्त राहुल के आपन स्टार प्रचारक से कम ना मानसु. भाजपा का जीत में राहुलो के बड़हन योगदान मानेला लोग आ देर सबेर इनकर कांग्रेस अध्यक्ष बनल तय बा.
विरोध के आखिरी किला राज्यसभा के ढाहे में जवना दमखम से लागल बिया भाजपा तवना से बुझात बा कि बहुत कुछ होखे वाला बा. कश्मीर के भारत में विलय पूरा करावे का राह में खड़ा दू गो आखिरी बाधा जल्दिए खतम होखे वाला बा. 35ए आ 370 दूनू के दिन गिनल चुनल रहि गइल बा. अब ममता बीड़ा उठवले बाड़ी भाजपा के भारत छोड़ावे से. त मान लीं कि इनकरो उलटा गिनिती चालू हो गइल बा. देखल जाव कि अमित शाह इनका के कहिया भाजपा से जोड़ लेत बाड़न. त्रिपुरा के तृणमूल त भाजपा बनिए गइल, बंगालो के तृणमूली कहिया ले वन्देमातरम से अलगा रहीहें. आखिर बंगाली अस्मिता के सवाल बा. राष्ट्रगीत आ राष्ट्रगान दूनू अगर बंगाले से लीहल गइल त राष्ट्रवादो बंगाल के आपन बनाइए ली देर सबेर. एहसे भक्त लोग ममता का खिलाफ कुछ मत बोलो. लेफ्ट आ कांग्रेस के विरोध करत करत अगर फेरू ओह लोग का साथे हो गइली त भाजपो के विरोध करत करत एकदिन भाजपा का हाथ धइए लीहें. हम त ओही दिन के तिकवत बानीं. नीतीश के घर वापसी का बाद लभजिहादो के नशा देरसबेर उतरबे करी. वीपी पद से रिटायर होखत हामिद अंसारी अपना असुरक्षा ले के जतना घबड़ा लेसु. उनुका हटला का बाद राज्यसभा टीवीओ के दिन बहुरल तय बा. खलील खाँ बहुते दिन फाख्ता उड़ा लिहलन.
(13 अगस्त 2017 तारीख के समाज्ञा अखबार में अँजोर भइल)
19 total views, 1 views today


text:
संपादन समिति
संपादक
कला-संपादक
श्री पंकज तिवारी
संपादन मण्डल
डॉ. अमरेन्द्र पाण्डेय
फ़ॉलोअर
लेखकवृंद
- अंकुश्री
- अक्षय कुमार पांडेय
- अक्षयवर दीक्षित
- अनिमेष कुमार वर्मा
- अनिरूद्ध
- अनिरूद्ध शाह
- अब्दुल ग़फ़्फ़ार
- अभय कृष्ण त्रिपाठी "विष्णु"
- अभिषेक भोजपुरिया
- अभिषेक यादव
- अमरकांत
- अम्बिकादत्त त्रिपाठी 'व्यास'
- अरुण शीतांश
- अवधेन्द्रदेव नारायण
- अविनाश चन्द्र विद्यार्थी
- अशोक कुमार तिवारी
- अशोक कुमार मिश्र
- अशोक कुशवाहा
- आकाश महेशपुरी
- आचार्य महेन्द्र शास्त्री
- आचार्य श्रद्धानन्द अवधूत
- आचार्य हरेराम त्रिपाठी ‘चेतन’
- आदित्य दूबे
- आदित्य प्रकाश अनोखा
- आर. डी. एन. श्रीवास्तव
- आशीष कुमार मिश्रा
- आशुतोष कुमार सिंह
- आसिफ रोहतासवी
- इंजीनियर राजेश्वर
- उदय नारायण सिंह
- ऋषि कांत उपाध्याय
- ओशिन शिशिर "रफेल"
- कनक किशोर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कवीन्द्र नाथ पाण्डेय
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गणेश नाथ तिवारी 'विनायक'
- गायत्री सहाय
- गिरिजा देवी
- गुरुविन्दर सिंह
- गुरूविन्द्रा सिंह 'गुरू'
- गुलरेज शहजाद
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चतुर्भुज मिश्र
- चन्दन कुमार सिंह
- चन्द्रभूषण पाण्डेय
- चन्द्रशेखर प्रसाद ‘परवाना’
- चौधरी कन्हैया प्रसाद सिंह 'आरोही'
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जलज कुमार अनुपम
- जवाहर लाल 'बेकस'
- जितराम पाठक
- जौहर शफियाबादी
- टेकमन राम
- डा उमेशजी ओझा
- डा. गोरख प्रसाद मस्ताना
- डा. चंद्रेश्वर
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ प्रमोद कुमार पुरी
- डॉ भगवान सिंह 'भास्कर'
- डॉ राधेश्याम केसरी
- डॉ रामजन्म मिश्र
- डॉ. आशारानी लाल
- डॉ. रजनी रंजन
- डॉ. रामरक्षा मिश्र विमल
- डॉ. सुनील कुमार पाठक
- डॉ. स्वर्ण लता
- डॉ. हरेश्वर राय
- डॉ.कमल किशोर सिंह
- डॉ० ब्रज भूषण मिश्र
- तारकेश्वर मिश्र 'राही '
- तारकेश्वर राय 'तारक'
- तेग अली-तेग
- त्र्यम्बक नाथ त्रिपाठी
- दरसन दास
- दरिया साहेब
- दिनेश पाण्डेय
- दिलीप कुमार
- दिलीप कुमार पाण्डेय
- दीपक तिवारी
- दुर्गाशंकर प्रसाद सिंह 'नाथ'
- दुर्गेंद्र अकारी
- दुर्गेश्वर राय
- दूधनाथ उपाध्याय
- देवेन्द्र आर्य
- देवेन्द्र कुमार राय
- धरनीदास
- धरमदास
- धरीक्षण मिश्र
- धर्मेन्द्र कुमार पाण्डेय
- नज़ीर बनारसी
- नन्दकुमार त्रिपाठी
- नबीन कुमार
- नर्वदेश्वर पाण्डेय देहाती
- नवीन कुमार पाण्डेय
- नागेन्द्र प्रसाद सिंह
- निशा राय
- नूरैन अंसारी
- प. व्रतराज दुबे 'विकल'
- पंकज तिवारी
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- पी.चंद्रविनोद
- पूजा बहार
- प्रकाश उदय
- प्रदीप कुमार दाश 'दीपक'
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रमोद शुक्ल "पिपासु"
- प्रशान्त पाण्डेय
- प्रसिद्ध नारायण सिंह
- प्रिंस रितुराज दुबे
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बरमेश्वर सिंह
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- बैद्यनाथ पाण्डेय ‘कोमल’
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भावेश अंजन
- भिखारी ठाकुर
- भीखम राम
- भीखा साहब
- भुवनेश्वर प्रसाद श्रीवास्तव ‘भानु’
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मदनमोहन पाण्डेय
- मनसा राम
- मनोज भावुक
- मनोरंजन प्रसाद सिंह
- मन्नन द्विवेदी 'गजपुरी'
- महातम मिश्र 'गौतम'
- महामाया प्रसाद 'विनोद'
- महेन्द्र प्रसाद सिंह
- महेन्द्र मिश्र
- मास्टर अजीज
- मिर्जा खोंच
- मुकुन्द मणि मिश्रा
- मुफ़लिस
- मृत्युंजय अश्रुज
- मैनावती देवी श्रीवास्तव "मैना"
- मोती बी.ए.
- योगेन्द्र शर्मा 'योगी'
- रंगनाथ द्विवेदी
- रजनीकांत राकेश
- रमाशंकर वर्मा ‘मनहर’
- रवीन्द्रनाथ टैगोर
- रश्मि प्रियदर्शनी
- रसिक बिहारी ओझा 'निर्भीक'
- राकेश
- राज जौनपुरी
- राजीव उपाध्याय
- राजेश भोजपुरिया
- राधामोहन चौबे 'अंजन'
- राम जियावन दास 'बावला'
- राम प्रकाश तिवारी
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामवचन शास्त्री 'अंजोर'
- रामविचार पाण्डेय
- रामवृक्ष राय 'विधुर'
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- लाल बिहारी गुप्ता 'लाल'
- लाल बिहारी लाल
- विजय मिश्र बाबा
- विद्या शंकर विद्यार्थी
- विद्यानिवास मिश्र
- विनीता ‘रंजन’
- विवेक मणि त्रिपाठी
- विवेक सिंह
- विवेकी राय
- विश्वनाथ प्रसाद 'शैदा'
- विष्णुदेव तिवारी
- वैदेहीशरण 'बनियापुरी'
- शम्भु शरण नवीन
- शशि प्रेमदेव
- शिवपूजन लाल विद्यार्थी
- शैलेन्द्र कुमार साधु
- श्याम कुँवर भारती
- श्वेताभ रंजन
- संजय कुमार ओझा
- संजीव वर्मा 'सलिल'
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- संतोष पटेल
- संदीप राज़ आंनद
- सच्चिदानंद हीरानंद वात्स्यायन ‘अज्ञेय’
- सत्यनारायण मिश्र ‘सत्तन'
- समता सहाय
- सरोज सिंह
- सिपाही सिंह 'श्रीमंत'
- सीमा मिश्र
- सुनील चौरसिया "सावन"
- सुनील सिन्हा
- सुभाष पाण्डेय
- सुरेश कांटक
- सुशांत शर्मा
- सूरज द्विवेदी 'सरस'
- सूर्यदेव पाठक'पराग'
- सौरभ पाण्डेय
- सौरभ सतर्ष
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
- हृषिकेश चतुर्वेदी
संपर्क फ़ॉर्म
संपादकीय: मैना: वर्ष - 7 अंक - 117 (जनवरी - मार्च 2020)
कहावत बा कि जब आदिमी दोसरा खाती गड़हा खोनेला तऽ ओह गड़हा में ओकरो गिरे के संभावना लगातार बनल रहेला। ई कँटइला तार पऽ चलला नियर होला। आदिमी चाहे, ना चाहे बाकिर गोड़ में घाव होखबे करी। कोरोना वायरस से पीड़ित दुनिया के हाल ओह आदिमी जइसन हो गइल बा जे अपने बिछावल काँट से घाही हो गइल होखे। आज कोरोना वायरस से पीड़ित दुनिया एही त्रासदी से गुजर रहल बे। वुहान शहर शुरू भइल ई कहानी आज दुनिया के 130 देशन ले फइल गइल बा।
अंतर्राष्ट्रीय मीडिया के एगो हिस्सा आज मजबूती से ई दावा करत बा कि ई वायरस बॉयोकेमिकल प्रयोगशाला में बॉयोकेमिकल हथियार के रूप में पैदा कइल गइल बा। कुछ एके चीन के पैदा कइल मानत बाड़े तऽ कुछ एके इटली के तऽ कुछ अमेरीका के पैदा कइल। संभावना जतावल जाता कि जब एह वायरस के खोज के प्रक्रिया प्रयोगशाला में चलत रहल हऽ ओही घरी वुहान में केवनो वैज्ञानिक एह वायरस से संक्रमति हो गइल जेवन प्रयोगशाला के सुरक्षित माहौल से निकसि के धीरे-धीरे सगरी दुनिया में फइल गइल अउरी जब तक एह संक्रमण के भारी रुप के दिसाईं चीनी अधिकारिन के अंदाजा लागल, तबले बहुत देर हो गइल रहल।
अइसन ना रहल कि एह वायरस के फइलला के देसाईं केवनो सूचना चीनी अधिकारिन के ना रहल। खबर बा कि चीन के एगो हॉस्पिटल में काम करे वाला डॉ ली वेनलियांग एह वायरस के फइलले के संबन्ध में चीनी अधिकारिन के पहिलहीं सूचना दे देले रहलन बाकिर चीनी अधिकारी उल्टा उनकरे पऽ कारवाई करे के धमकी देबे शुरू कऽ देले रहलें। सूचना के हिसाब से कुछ दिन पहिले डॉ ली के कोरोना वायरस के संक्रमण के कारन मरन हो चुकल बा।
चीन सहित दुनिया के लगभग 130 देशन में आज ले कोरोना वायरस से कई हजार लोगन के मउत बा तऽ लाखन लोग एह वायरस से संक्रमित हो चुकल बा। विश्व स्वास्थ्य संगठन कोरोना वायरस जनित संक्रमण से वैश्विक महामारी घोषित कऽ देले बा अउरी एह बेरा ले ना तऽ चीन भा केवनो देश अउरी ना वर्ल्ड हेक्थ आर्गेनाजेशन के लगे एह वायरस के फइलाव रोके के केवनो तरीका भा दवा के खोज पावे में सक्षम बा।
मीडिया रिपोर्टन के हिसाब से डॉक्टरन के ई अंदाजा बा कि ई वायरस सगरी हुबेई प्रांत में फइल सकेला। एही कारन चीनी अधिकारी हुबेई में रहे वाला लोगन के हुबेई से बाहर ना जाए के आदेश देले बाड़े ताकि हुबेई के बहरी ई वायरस ना फइल सके। अकेले हुबेई प्रान्त के आबादी आज लगभग 5.8 करोड़ बा। सगरी दुनिया में स्कूल, कॉलेज अउरी बहुत तरह से काम-काज पऽ सरकार रोक लगा देले बाड़ी सऽ। पुरा आर्थिक गतिविधि बेपटरी हो गइल बा। दुनिया भर के शेयर बाजार में अनदेखा गिरावट हो रहल बा। अकेले भारत में लगभग आधा देश बंद कऽ दिहल गइल बा अउरी बा कि कोरोना वायरस के कारन भारत के जीडीपी में लगभग 120 बेसिस अंक के गिरावट खाली कोरोना के कारन हो सकेला।
खबर इहो आवत बा कि चीनी सरकार कोर्ट में संक्रमित मरीजन के मारे के अनुमति खाती अरजी लगवले बे। जदि ई खबर सांच बा तऽ सगरी मानवता खाती एकरा ले बड़ दुर्जोग का हो सकेला कि आज मानव अपना के बचावे खाती अपने लोगन के मारे पऽ मजबूर हो गइल बा अउरी ई सभ ओकरी शक्ति बटोरे के महत्त्वाकाँक्षा के कारन भइल बा।
ई साँच बहुत कम देश सकारीहन सऽ बाकिर ई एगो गंदा साँच बा कि दुनिया के लगभग हर बड़ देश बॉयोकेमिकल हथियार बनावे के काम में लागल बा। चाहें भले ई काम लुका-छिपा के होखत बा बाकिर एकर जानकारी सभ देशन के बा। आज दुनिया के लगे केवनो प्रभावी बेवस्था नइखे जेवन एह हथियार के खोज अउरी भंडारण पऽ रोक लगा सके अउरी जेवन कुछ थोरी बहुत बेवस्था बा ऊ बरिआर देशन के हाथ के कठपुतली बा। एह काम में लागल हर देश ई बात जानत बा कि बॉयोकेमिकल हथियार दुनिया के विनाश के कारन बन सकेला।
कोरोना वायरस के कारन दुनिया के एह हालत के देखत का आज ई जरूरी नइखे हो गइल कि हमनी के खुद से ई सवाल करीं जा कि हमनी के जेवन शक्ति अर्जित करे खाती एतना जतन करत बानी जा ऊ हमनी के आखिर केवना मोल पऽ मिलत बा? का शक्ति अर्जित करे के एह कम्पटीशन में नैतिकता अउरी दुनिया खाती हर आदिमी के जिम्मेवारी के सिद्धांत के केवनो महता नइखे रहि गइल? का युद्ध अउरी एक दूसरा के प्रति घृणा के भाव एतना बरियार हो गइल बा कि हमनी अपने अस्तित्व के ले के लापरवाह हो ग इल बानी जा? का सुख के साथ लोग एक दूसरा के संगे ना रहि सकेला?
सदस्यता लें टिप्पणियाँ भेजें (Atom)
सब्सक्राइब लोकमन
कुल्ह सदस्य
फेसबुक से जूड़ीं
ट्वीट
परसिध पोस्ट
-
तू दुर्गा बनिके अईलू तोहरे बल वीर चलावत भाला। माई सरस्वती तू बनलू तोहरी किरिपा कविता बनि जाला। आठ भुजा नभचुम्बी धुजा नही मैहर मे सीढियाँ च...
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
अंक के रचनाकार (मैना: वर्ष - 6 अंक - 116) संपादकीय संत साहित्य धरनीदास भीखादास लछिमी सखी पुरनकी धार (काव्य) महेंद्र मि...
-
भोजपुरी साहित्य के इतिहास लगभग एक हजार साल से अधिका पुरान बा। एह काल अवधि में भोजपुरी साहित्य एगो लमहर जतरा तय कइले बिया। कविता से शुरू ...
-
सबेरे-सबेरे निकलेनी जब काम पऽ अपना तऽ साँझी के खाना के मेयन बता के जानी कि वादा रहेला लवटि के आइब साँझी खा जरूर। जब दिन में आवेला फोन कई ब...
-
आवऽ आवऽ सँइया आवऽ बहरा से घरे छठिया बरत तुहूँ करे, भुईंया परी संझवत करे, अरघ देबे भिनसहरे, छठिया...। मिलिजुल कइल जाई दुनहूँ परानी पोखरा के...
-
सँझवत अक्टूबर-दिसम्बर 2020 वर्ष - 2 अंक-7 संपादकीय 1. बदल रहल बा भोजपुरी का प्रति नजरिया - रामरक्षा मिश्र विमल लेख/संस्मरण 2. रघुबीर नारायण ...
-
आजु मोरी घरनी आजु मोरी घरनी निकरली मोरे घर से, मोरा फाटि गइले आल्हर करेज। राम नाम सत सुनि मैं गइलों बउराई, कवन रछसवा गइल रानी के हो खाई।...
-
महिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा ह...
-
सोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला। बेवहार के बागि नोचाता फीकीर केहुके हइए नइखे...


text:
अब कलाकारन के जिम्मेदारी महज फिलिमे ले नइझे समेटात. ओह लोग के फिलिम बनवला से ले के ओकरा प्रचार-प्रसार हर बात में अहम भूमिका निभावे के पड़त बा.
भोजपुरी सुपरस्टार दिनेशलाल यादव ‘निरहुआ’ कहेलें कि “हमरा विचार से फिलिम के मुख्य कलाकारन ला ई बहुते जरूरी हो गइल बा काहे कि फिलिम आजुकाल्ह मार्केटिंगे का बल प चलत बाड़ी सं. अब के फिलिम डायमंड जूबली भा गोल्डन जुबली छोड़ीं सिल्वरो नइखी मनावत सँ. अब त सउवो दिने कवनो फिलिम मुश्किले से चलत बा. अगर वीकेंड बढ़िया से निपट गइल त बूझ ली कि रउरा सुरक्षित हो गइनी. अइसना में प्रमोशन कइल जरूरी हो जा ता. हम त इ कबो ना कइनी कि एक्टिंग करऽ आ घरे जा. आखिर हमनी का अपना फिलिम के खास हिस्सा होखीले सँ. जइसे कि अगर माटी के पुतला बनावे चलीं त ओकरा के आंख दीहल, मुंह दीहल, चेहरा प भाव दीहल …… तब जा के पुतला पूरा होला. इहे राउर किरदार होला. अगर सिरिफ अभिनये करे के होखे त एगो सीन दे दिहनी आ फेर घरे चल गइनी. अइसन नइखे होखत आजु काल्हु. जिल्द में स्क्रिप्ट मिलेला, ओकर रीडिंग होखेला, वर्कशॉप होखेला, शूटिंग करे से पहिले होमवर्क करे के पड़ेला.”
निरहुआ कहेलें कि “कवनो फिलिम साइन करे से पहिले देखीलें कि बैनर कइसन बा ? प्रोडयुसर होखे जे अपना स्क्रिप्ट के पूरा करावे के बेंवत राखत होखे. ओकरा बाद कहानी पढ़ीलें. देखीलें कि डायरेक्टर का खास कइले बाड़न ? डायरेक्टर के बैकग्राउंड का बा ? आखिरकार उहे फिलिम के ड्राईवर होला. जब लागेला कि इ फिलिम हमहू देखल चाहब तबहिए फिलिम करीलें.”
निरहुआ के इहे खूबी उनुका के दोसरा नायकन से बढ़ के बनावेले.
चलत चलत बतावत चलीं कि आजु काल्हु निरहुआ अपना होम प्रोडक्शन फिलिम ‘निरहुआ हिन्दुस्तानी’ में व्यस्त बाड़न.
(प्रशांत निशांत)
19 total views, 1 views today


text:
भोजपुरी के नबंर वन खलनायक अवधेश मिश्रा अब अपना अभिनय के जलबा तमिलो फिलिमन मे देखावल करीहें.
अवधेश मिश्रा एगो तमिल फिल्म ‘पूजाई’ में मुख्य खलनायक के भूमिका में बाड़न. एकर शूटिंग एह घरी चेन्नई में चलत बा. निर्देशक हरि आ तमिल सुपरस्टार विशाल के एह फिलिम में अवधेश मिश्रा एगो बिहारी डॉन बनल बाड़न. एह तमिल फिलिम मे अवधेश मिश्रा के भोजपुरी संवादो बोलत देखल जाई.
एह बारे में बतियावत अवधेश मिश्रा कहलन कि पिछला दिने राजगीर में एगो भोजपुरी फिलिम के शूटिंग करत घरी निर्देशक हरि के फोन मिलल रहे कि उ अपना फिलिम में हमरा से एगो बिहारी डॉन के भूमिका करावल चाहत बाड़न. हम बिना कुछ सोचले समुझले हामी भर दिहनी. जब एह फिलिम के सेट पर अइनी तब पता चलल कि हरि जी हमार कई एक भोजपुरी फिलिम देखला का बाद हमरा के अपना फिलिम में राखे के तय कइलन. उनुका अइसन खलनायक चाहत रहुवे जे एकदमे बिहारी अंदाज के होखो आ अवधेश मिश्रा त इंडस्ट्री में एही बात ला फेमस हउवन.
(रंजन सिन्हा)
38 total views, 2 views today


text:
‘अँजोरिया’ भोजपुरी समाज, साहित्य आ संस्कृति के पत्रिका हटे. बीच में कुछ कारण से एकरा के भोजपुरिका पर डाल दीहल रहुवे बाकिर पाठकन के कमी देखत ओकरा के बन्द क देबे के फैसला मजबूरी में लेबे के पड़ल. अब फेरू सगरी सामग्री वापस अँजोरिया प आ गइल बा.
समाचार, साहित्य से मनोरंजन तक के रउरा चाव के विविध सामग्री परोसे के शुरुवे से हमार मन रहल बा आ आपन हर कोशिश कइले बानी कि भोजपुरिया समाज के ज्यादा से ज्यादा संतुष्ट कर सकीं आउर भोजपुरिया स्वाभिमान के संपुष्ट कर सकीं.
1. आत्मीय सनेही लोगन से निहोरा बा कि अँजोरिया पर रोज कम से कम एक बेर जरूर आईं सभे, जवने नीक लागे, पढ़ीं सभे आ आपन बहुमूल्य टिप्पणी दिहीं सभे.
2. आदरणीय लेखक लोगन से निहोरा बा कि रउँआ सभ आपन हर विधा आ विषय के सामग्री प्रकाशित करे खातिर नीचे लिखल दूनो मेल आइडी पर आपन रचना हिंदी के यूनिकोड भा कवनो फंट में टाइप कइके भेजीं.
anjoria@outlook.com
ksbhojpurika@gmail.com
सधन्यवाद,
राउर
संपादक, अँजोरिया.कॉम
195 total views, 20 views today


text:
भारत माता के सपूतों के नामों : 11 अगस्त 1942 को पटना के पास सचिवालय भवन में भारत का झंडा फहराने वाले सात शहीदों को सलाम | 1.उमाकांत प्रसाद सिन्हा (रमन जी) - राम मोहन राय सेमिनरी, कक्षा IX, नरेंद्रपुर, सारण 2.रामानंद सिंह - राम मोहन राय सेमिनरी, कक्षा IX, सहादत नगर, पटना 3.सतीश प्रसाद झा - पटना कॉलेजिएट स्कूल, दसवीं कक्षा, खदहारा, भागलपुर 4.जगतपति कुमार - बिहार नेशनल कॉलेज, द्वितीय वर्ष, खराटी, औरंगाबाद 5.देवीपाड़ा चौधरी - मिलर हाई इंग्लिश स्कूल, कक्षा IX, सिलहट, जमालपुर 6.राजेंद्र सिंह - पटना हाई इंग्लिश स्कूल, दसवीं कक्षा, बनवारी चक, सारण 7.रामगोविंद सिंह - पुनपुन हाई इंग्लिश स्कूल, नौवीं कक्षा, दशरथ, पटना
Leave a Reply
You must be logged in to post a comment.


text:
– ओ. पी. सिंह
पिछला हफ्ता ऊ बाति हो गइल जवन कबो होखे के सोचलो बड़ बाति लागत रहुवे. तीन तिलाक प मोदी सरकार आपन विधेयक बिना कवनो बवाल लाकसभा से पास करा लिहलसि. आजादी का बाद से हाल फिलहाल ले अपना वोट बैंक के पोसे वाली कांग्रेस के पुरनकी अध्यक्षा ओह दिन गोवा में मस्ती करत रही आ नयका अध्यक्ष कहाँ रहलें केहू के पता ना रहल. खैर बबुआ के त हमेशा से आदत रहल बा कि जबो कवनो बड़हन मुद्दा संसद में जलत होखे ऊ संसद में ना जासु. एह से एगो खास सुविधा ई होला कि बाद में हवा देखि के आपन रुख तय कइल जा सकेला. कहल गइल बा कि मनुज बली नहीं होत है समय होत बलवान. समय का फेर से जनम से पारसी बाप आ ईसाई महतारी के बेटा अपना के जनेऊधारी हिन्दू होखल देखावे लागल. हिन्दू होखला ला कवनो खास रस्म भा कर्मकाण्ड ना करे के पड़े. बस रउरा अपना के हिन्दू कह दीं, रउरा के हिन्दू मान लीहल जाई. बाकिर जनेऊधारी बने ला बाकायदा संस्कार कइल जाला आ अपना उछाह में एह सचाई के अनदेखी क गइलें बबुआ आ उनुकर गोल. एहिजा इण्डोनेशिया के राजकुमारी के चरचा कइला के कवनो जरुरत नइखे जे बाकायदा पूजा पाठ करा के हिन्दू बन गइली. हम अपना चरचा के इन्डोनेशिया ना ले जाके इण्डिये में राखल चाहब. हँ त लड़ि के लिया है पाकिस्तान हँस के लेंगे हिन्दुस्तान के दावा करे वाला जमात के कुछ बुझात नइखे कि का करो कि ओकर पुरनका रुतबा वापिस मिल जाव. ऊ देखत बा कि अब लोग कोट का ऊपर जनेऊ पहिरे लागल बा. अब सगरी गोल अपना के हिन्दू बतावे जतावे में लाग गइल बाड़ें. सुनत बानी कि हिन्दुवन प गोली चलवा के अपना वोट बैंक के खुश करे वाला मुलायम के बेटो अब हिन्दुवन के गोड़लागी करे के फैसला कइले बाड़न. उनुकर गोल अब अपना के असली हिन्दु हितकारी होखे के दावा करी आ बलाई कि भाजपा असली हिन्दुवादी ना ह. पता ना साँच कि झूठ बाकिर दिदियो पुरोहित समागम करावे जात बाड़ी एकर चरचा सोशल मीडिया प पसरल बा. केहू अब अपना के तुष्टकरण वाला राजनीति का राहे चलत नइखे देखावल चाहत. एह माहौल में हो सकेला कि मोदी सरकार अब एक देश में एक विधान लागू करावे के आपन सपना पूरा करावे में लागल लउके. हिन्दू समाज के बाँट के आपन जीत हासिल करे वाला लोग परेशान बा कि तीन तिलाक कानून से बँट गइल मुस्लिम समाज के कइसे आपन वोट बैंक बनवले राखो. ओह लोग का गोड़ तरे से जमीने हटा लीहल गइल बा. तीन तिलाक के अपराध बनावे वाला एह कानून के खिलाफत उहो लोग करे में लागल बा जे अपना के सेकूलर बतावे ला. सोचे वाली बाति बा कि अइसन नइखे हो गइल कि केहू अपना बेगम के तिलाक ना दे सके. तिलाक देबे के अउरियो तरीका बा जवना के अबहियों इस्तेमाल कइल जा सकेला. बाकिर ओह तरीका से हलाला कारोबार के परवरिश ना हो सके. आ हलाला कारोबारी शायद एही से बेसी परेशान बाड़ें. मियाँ बीबी का झगड़ा में आपन बिस्तर गरम करे वाला लोग जानत बा कि तिलाक के दोसर तरीका इस्तेमाल कइला से हलाला करावे के जरुरत ना पड़ी. अरब देशन के शेख के मुताह निकाहो वाला धंधा बन्द होखे के अनेसा हो गइल बा. एहू चलते कुछ लोग परेशान बा आ कहल बा कि एह कानून से औरतन के कवनो भलाई नइखे होखे वाला, उलुटे ओह लोग के परेशानी अउरी बढ़े वाला बा. एह सब हो हल्ला का बीचे तिलाकल मेहरारुवन के खेवा खरचा चलावल देश का माथे थोपे के कोशिशो हो रहल बा. कहल जा रहल बा कि जब तिलाक देबे वाला शौहर जेल चलि जाई त खेवा खरचा के दी. अगर इहे तर्क मान लीहल जाव त कवनो अपराधी के जेल ना होखे के चाहीं काहें कि ओकरा जेल चलि गइला का बाद ओकरा परिवार के परवरिश के करी, कइसे चली. अगर परिवार के अतने फिकिर बा त जुर्म करे के कवन जरुरत बा. अपना वोट बैंक के तिलाक देबे वाला गोलो सोचे कि अब ओकरा वोट बैंक के परवरिश कइसे होखी. बाकिर ऊ लोग त अब आपन बैंके बदले का जुगाड़ में बा. पता चलि गइल बा कि एगो बैंक अइसनो बा जवन दुगुना फायदा देला. वोट बैंकिंग अमर रहे !
(अतवार 31 दिसम्बर 2017 का दिने कोलकाता से छपे वाला अखबार समाज्ञा में अँजोर भइल.)
15 total views, 1 views today


text:
अब मनु भाकर दिअवली भारत के छठवां स्वर्ण पदक
भारत के 16 बरीस के जाबांज निशानेबाज बेटी मनु भाकर शूटिंग में 240.9 अंक पा के राष्ट्रमंडल खेल के एगो नयो रिकार्डो बना दिहले बाड़ी. उनुका 10 मीटर पिस्तौल प्रतिस्पर्धा में आजु अतवार का दिने स्वर्ण पदक हासिल भइल बा.
दुहरा खुशी के बाति इहो रहल कि एह प्रतिस्पर्धा में दुसरको जगहा भारते के बेटी हीना सिधु रहली जे 234 अंक बनवली.
21वां राष्ट्रमंडल खेल में भारत के ई पहिला स्वर्ण पदक ह जवन भारोत्तोलन से फरका कवनो दोसरा खेल में मिलल बा. एह पदक का साथही भारत अबले छह गो स्वर्ण जीत चुकल.
18 total views, 2 views today


text:
सिनेमा भोजपुरी के बढ़ावे ला क्रांतिकारी कदम उठाए वाली म्यूजिक कंपनी नरजिस म्यूजिक “अन्तिम ताण्डव” के सगरी इलेक्ट्रानिक राईट्स खरीद लिहलसि. सिनेमा भोजपुरी के रियल रंगबाज़ कहाए वाला अभिनेता निर्माता हैदर काज़मी के कंपनी नरजिस म्यूजिक भोजपुरी फिलिमन के आडियो, वीडियो के सगरी इलेक्ट्रानिक राईट खरीदके फिल्म निर्मातन के मुनाफा पहुँचावे में लागल बिया. जहाँ बड़की बड़की कंपनी भोजपुरी फिलिमन के संगीत के घाटा के सौदा बतावेली स ओहिजे नरजिस म्यूजिक निर्मातनके फायदा देबे क साथही ओह लोग के जागरूको करत बिया.
नन्द किशोर फिल्म एव इंटरटेनमेंट के बनावल भोजपुरी फिल्म “अंतिम तांडव” के निर्देशक दिलीप शर्मा, लेखक राकेश त्रिपाठी, गीतकार राजेश मिश्रा, अशोक सिन्हा, फणीन्द्र राव, अउर जियालाल यादव, संगीतकार छोटे बाबा, छायांकन करे वाला देवेन्द्र तिवारी, मार-धाड़-मास्टर हीरा यादव, आ डांस गुरू संतोष सर्वदर्शी हउवें.
एह फिलिम के मुख्य कलाकार हउवें विराज भट्ट, सोनू झा, शुभम त्रिवारी, स्मृति सिन्हा, अनारा गुप्ता, रोहित सिन्हा, मटरू, देव सिन्हा, विनोद मिश्र, हीरा यादव, ओम कुमार, जय कुमार, रविंदर गुप्ता, जे. नीलम, धीरज मिश्र, धमेंद्र सिन्हा, कामूल खा, शिवराज, हेजल, प्रीति सिन्हा, आ राजीव झा.
(अपना न्यूज)
35 total views, 3 views today


text:
आर्थिक बिकास
आर्थिक बिकास (Economic development) अइसन प्रक्रिया हवे जेकरे द्वारा कौनों देस अपना निवासी लोग के आर्थिक, राजनीतिक आ सामाजिक रूप से रहन-सहन के स्थिति के अउरी बेहतर बनावे ला। ई कांसेप्ट आर्थिक बढ़ती (ग्रोथ) के बिचार से कुछ अलग आ तनिका ब्यापक हवे काहें से कि आर्थिक बढ़ती में खाली उत्पादन में होखे वाला बढ़त के सामिल कइल जाला जबकि आर्थिक बिकास में सामाजिक पहलू पर भी धियान दिहल जाला आ लोग के कल्याण आ भलाई (वेल-बीइंग) के भी शामिल कइल जाला।
आर्थिक बिकास के मतलब माडर्नाइजेशन, वेस्टर्नाइजेशन आ इंडस्ट्रियलाइजेशन के साथे जोड़ के देखल जात रहल बा। कई जगह उद्योगिक संबृद्धि भा उद्योगीकरण के आर्थिक बिकास के साथे कन्फ्यूज कइल जाला।
परसिद्ध अर्थशास्त्री अमर्त्य सेन के कहनाम "आर्थिक बढ़ती (ग्रोथ) आर्थिक बिकास के एक ठो पहलू हवे" से ई साफ हो जाला कि आर्थिक बिकास एगो ब्यापक कांसेप्ट हऽ।
इहो देखल जाय[संपादन करीं]
- आर्थिक संबृद्धि चाहे आर्थिक बढ़ती (इकोनामिक ग्रोथ)


text:
नून-तेल-लकड़ी मे फंसि गइल जनता नाहीं त तखता पलटि देत जनता! ओके लगेला की होत बा सब अच्छा नइखे मालूम के बा झूठा के बाद सच्चा भेड़ियन के बीच में भइल नंगी जनता नाहीं त तखता पलटि देत जनता! धरम-करम मेें उ बा गइल अझुराई जात-पात ऊंच-नीच के रोग लगाई भरम मे भागल जाले कांवर लेके जनता नाहीं त तखता पलटि देत जनता! बरध जइसे रात-दिन बहावे पसीना पेट जिआवे फारि धरती के सीना किसमत पे रोवै बइठ करे कुछ ना जनता नाहीं त तखता पलटि देत…Read More
Tag: राम बचन यादव
लागल लड़िका के बजार
लागल लड़िका के बजार एहि जुगवै में कीनैं लड़की के बाप एहि जुगवै में ! तीन-चार लाख रुपइया पुलिस-प्राइमरी के भैया साथे एगो मोटर कार एहि जुगवै में लागल लड़िका के बजार एहि जुगवै में! जवन जुनियर में पढ़ावै सात से आठ लाख फुरमावै कार दतवा चिआर एहि जुगवै में लागल लड़िका के बजार एहि जुगवै में! दस लाख टीजीटी के पार माई – बाबू मांगैं कार देदा लड़की के डाल एहि जुगवै में लागल लड़िका के बजार एहि जुगवै में! गरम पीजीटी के बाज़ार पनरह…Read More


text:
गोदावरी नदी
गोदावरी नदी दक्खिन भारत में बहे वाली एगो महत्वपूर्ण नदी ह। ई महाराष्ट्र से निकल के बंगाल के खाड़ी में गिरेले। गोदावरी नदी भारत के दूसरी सभसे लमहर नदी हवे, गंगा नदी के बाद। एकरा निकसे के सोता महाराष्ट्र के त्रयंबकेश्वर में बा।[4] इहाँ से निकसे के बाद ई 1,465 किलोमीटर (910 मील) के दूरी तय करे ले जेकरे दौरान ई महाराष्ट्र (48.6 %), तेलंगाना (18.8 %), आंध्र प्रदेश (4.5 %), छत्तीसगढ़ (10.9 %), मध्य प्रदेश (10.0 %), ओडिशा (5.7 %), कर्नाटक (1.4 %) आ पुद्दुचेरी (यनम) से हो के गुजरे ले आ अंत में बंगाल के खाड़ी में अपने सहायिका सभ के बिसाल नेटवर्क से एकट्ठा कइल पानी गिरावे ले।[5] एक थाला (बेसिन) लगभग 312,812 किमी2 (120,777 वर्ग मील) एरिया पर बिस्तार लिहले बा आ एह तरीका से ई भारतीय उपमहादीप के सभसे बिसाल नदी थाला सभ में से एक हवे; खाली गंगा आ सिंधु नदी के थाला एकरा ले बड़हन बाने।[6] लंबाई, थाला के साइज आ कुल पानी के बहाव, सभ मामिला में ई प्रायदीपी भारत के सभसे बड़ नदी ठहरे ले; मुला एही कारन एकरा के दक्खिन गंगा के उपाधि दिहल गइल होखी।[7]
हिंदू ग्रंथ सभ एह नदी के बरनन सदियन से मिले ला आ एकरे थाला में बहुत समृद्ध संस्कृति के बिकास भइल बा। पछिला कुछ दशक में, नदी के धारा रोक के कई गो बंधा बनावल गइल बाड़ें जिनहन से एकर बहाव रुकल बा। एह नदी के डेल्टा वाला इलाका में जनघनत्व 729 ब्यक्ति/किमी2 — देस के औसत के लगभग दुन्ना बाटे, आ ई डेल्टाई इलाका ख़तरा में भी बतावल जा रहल बा अगर समुंद्र तल में चढ़ाव होखे।[8][9]
बहाव मारग[संपादन करीं]
गोदावरी नदी महाराष्ट्र में नासिक के लगे पच्छिमी घाट के पहाड़ी से निकसे ले, एकर उदगम से अरब सागर बस के दूरी पर बाटे। ई नदी कुल के लंबाई तय करे ले, पहिले पूरुब मुँह के दक्कन के पठार में, फिर दक्खिन-पूरुब मुँह के हो जाले आ आंध्र प्रदेश के पच्छिम गोदावरी जिला आ पूर्ब गोदावरी जिला में प्रवेश करे ले, एकरा बाद आगे बढ़ के ई दू गो मुख्य धारा में बँट जाले आ बिसाल डेल्टा बनावे आ राजमुंद्री के लगे डोलेश्वरम बैराज के आगे बंगाल के खाड़ी में गिर जाले।
गोदावरी नदी के थाला (बेसिन) के कुल रकबा करीबन बाटे , ई भारत देस के कुल रकबा के लगभग दसवाँ हिस्सा बाटे आ यूनाइटेड किंगडम आ आयरलैंड के मिला के दुनों के बरोबर बाटे। नदी के लंबाई के तीन खंड में बाँटल जाला:
- ऊपरी (मांजरा नदी से संगम से पहिले)
- बिचला (मांजरा के संगम से प्राणहिता के संगम ले)
- निचला (प्राणहिता के संगम के बाद)
ई तीनों हिस्सा मिला के नदी के कुल बेसिन के 24.2 % हिस्सा होखे ला। एह नदी के सालाना बहाव बाटे आ लगभग आधा हिस्सा के बिबिध प्रोजेक्ट सभ द्वारा लाभ खातिर इस्तेमाल कइल जा रहल बाटे (जइसे कि पनबिजली खातिर)। एह नदी के पानी के राज्यन के बीचा में (रिपरियन स्टेट्स) बँटवारा गोदावरी वाटर डिस्प्यूट ट्रिब्यूनल द्वारा होखे ला। नदी के बहाव में बाढ़ वाला बहाव भारत के सभसे बेसी बाढ़ बहाव वालन में से एक हवे, 1986 में बाढ़ में ई बहाव 3.6 मिलियन क्यूसेक रिकार्ड कइल गइल रहे, 1 मिलियन क्यूसेक सालान नॉर्मल बाढ़ के बहाव होखे ला।
सहायिका[संपादन करीं]
गोदावरी नदी के मुख्य सहायिका नदी सभ के दू हिस्सा में बाँटल जा सके ला: बायें से आ के एह में पूर्णा, प्राणहिता, इंद्रावती आ सबरी नदी आ के मिले लीं के पूरा कैचमेंट एरिया के 59.7 % हिस्सा हवे, दाहिने से आ के मिले वाली नदी प्रवरा, मांजरा आ मनेर नदी बाड़ीं जे 16.1 % कैचमेंट एरिया कभर करे लीं।
प्राणहिता नदी एकर सभसे महत्व वाली सहायिका हवे आ एकरे कुल थाला के 34 % एही नदी के थाला हवे। भले प्राणहिता के लंबाई बस होखे, एकरे सहायिका सभ में वर्धा, वेणगंगा आ पेनगंगा नियर बिसाल नदी बाड़ी जे लगभग पूरा बिदर्भ प्रदेश आ सतपुड़ा पहाड़ के दक्खिनी ढाल कभर करे लीं। इंद्रावती एकर दुसरी सभसे बड़हन सहायिका हवे जे ओडिशा के कालाहांडी आ नबरंगपुर के आ छत्तीसगढ़ के बस्तर एरिया ले "लाइफलाइन" कहाले। प्राणहिता आ इंद्रावती के उप-बेसिन सभ के बिस्तार के चलते इनहन के अपने आप में नदी मानल जाला। मांजरा लंबाई में एकर सभसे बड़हन (सभसे लमहर) सहायिका हवे आ एह पर निजाम सागर बान्ह बाटे। पूर्णा एगो महत्त्व वाली सहायिका हवे जे महाराष्ट्र के मराठवाड़ा नियर पानी के कमी वाला एरिया से हो के बहे ले।
Other than these 7 principal ones, it has many smaller but significant ones draining into it. Indravati river floodwaters overflow into the Jouranala which is part of Sabari basin. A barrage at 19°7′19″N 82°14′9″E / 19.12194°N 82.23583°E is constructed across the Indravati river to divert Indravati water in to Sabari river for enhanced hydropower generation.
बान्ह[संपादन करीं]
प्रणहिता सहायक नदी के संगम तक ले मुख्य गोदावरी नदी के पूरा तरीका से बांध कइल गइल बा जेह से कि उपलब्ध पानी के सिंचाई खातिर इस्तेमाल कइल जा सके। हालाँकि, एकर मुख्य सहायक नदी प्रन्हिता, इंद्रवती आ शबरी जे बेसिन के निचला हिस्सा में जुड़ल बाड़ी, मुख्य गोदावरी के तुलना में तीन गुना ढेर पानी ले जालीं। साल 2015 में आंध्र प्रदेश में स्थित प्रकाशम बैराज में पानी के उपलब्धता बढ़ावे खातिर पट्टीसीमा लिफ्ट योजना के मदद से पोलावरम दाहिना किनारे के नहर के चालू क के पानी के अधिशेष गोदावरी नदी के जल घाटा वाला कृष्णा नदी से जोड़ल गइल बा। गोदावरी नदी बेसिन में भारत के कौनों अउरी नदी बेसिन के तुलना में ढेर बाँध सभ के निर्माण होला। नदी बेसिन में स्थित कुछ बांध निम्नलिखित बाड़ें:
- गंगापुर बाँध : ई एगो बड़हन मिट्टी भरल बाँध हवे जेह में सकल पानी के भंडारण 215.88 मिलियन घन मीटर बाटे, आ ई नासिक शहर से 10 किमी (6.2 मील) ऊपर के ओर स्थित बा। गंगापुर बंद सागर के नाँव से जानल जाए वाला ई जलाशय नासिक शहर के पीये के पानी उपलब्ध करावे ला आ एकलाहरे में नीचे के ओर स्थित थर्मल पावर स्टेशन के भी पानी के आपूर्ति करे ला।
- जयकवाड़ी बांध : पैठन के लगे स्थित इ भारत के सबसे बड़ माटी के बांध में से एक बा। ई बाँध किनारे के किनारे बाढ़ के दोहरी समस्या के समाधान खातिर बनावल गइल रहे, मानसून के महीना में, आ सूखा के, साल के बाकी हिस्सा में, मराठवाड़ा इलाका में। दू गो 'बाँया' आ 'दाहिना' नहर से नंदेद जिला तक के उपजाऊ जमीन के सिंचाई होला। ई बाँध औरंगाबाद आ जलना, महाराष्ट्र के औद्योगिक बिकास में योगदान देले बा।[29] परभनी, नंदेद आ बीड जिला में सिंचाई के संभावना के अउरी बढ़ावे खातिर मजलगांव बांध के निर्माण भी जयकवाड़ी स्टेज 2 के तहत कईल जाला।
- विष्णुपुरी बैराज: एशिया के सभसे बड़ लिफ्ट सिंचाई परियोजना, विष्णुपुरी प्रकाश[30] के निर्माण नदी पर नांदेद शहर से 5 किमी (3.1 मील) के दूरी पर कइल गइल बा।
- गोदावरी नदी बेसिन के बाहर प्रवरा सहायक नदी के पानी के एगो पश्चिम बहत नदी में मोड़ के जलविद्युत उत्पादन खातिर घाटघर बांध बनावल गइल जवन अरब सागर से जुड़ल बा।
- गोदावरी नदी जलग्रहण क्षेत्र के कुछ हिस्सा के मिला के पच्छिम में बहत वैतरना नदी के पार ऊपरी वैतरना जलाशय बनावल गइल। एह जलाशय में जब्त गोदावरी पानी के जलविद्युत पैदा कइला का बाद मुंबई शहर के पेयजल सप्लाई खातिर नदी बेसिन का बाहर डायवर्ट कर दिहल जाला.
- श्रीराम सागर बांध : आदिलाबाद आ निजामाबाद जिला के सीमा पर गोदावरी नदी पर ई एगो अउरी बहुउद्देशीय परियोजना बा। ई निजामाबाद से 60 किलोमीटर दूर पोचाम्पड शहर के लगे बा। एकरा के द हिंदू द्वारा "तेलंगाना के एगो बड़हन हिस्सा खातिर जीवन रेखा" बतावल गइल बा। ई करीमनगर, वारंगल, आदिलाबाद, नलगोंडा, आ खम्माम जिला सभ में सिंचाई के जरूरत के पूरा करे ला आ बिजली भी पैदा करे ला।
- सर आर्थर कॉटन बैराज के निर्माण सर आर्थर कॉटन द्वारा 1852 में कइल गइल।1987 के बाढ़ में एकरा के नुकसान भइल, आ एकरे तुरंत बाद बैराज सह रोडवे के रूप में फिर से बनावल गइल आ इनके नाँव पर एकर नाँव रखल गइल। ई सड़क मार्ग पूर्वी गोदावरी के राजामुंद्री आ पश्चिम गोदावरी के विजयेश्वरम के जोड़त बा। एह बैराज के सिंचाई नहर सभ भी राष्ट्रीय जलमार्ग 4 के हिस्सा हवें।
संदर्भ[संपादन करीं]
- ↑ Godāvari River GEOnet Names Server पर
- ↑ कुमार, राकेश; सिंह, आर. डी.; शर्मा, के. डी. (10 सितंबर 2005). "Water Resources of India" [भारत के जल संसाधन] (PDF). करेंट साइंस. बंगलौर: Current Science Association. 89 (5): 794–811. Retrieved 13 अक्टूबर 2013.
- ↑ "Sage River Database". Archived from the original on 21 जून 2010. Retrieved 16 जून 2011.
- ↑ "Godavari river basin map"
- ↑ "Integrated Hydrological DataBook (Non-Classified River Basins)" (PDF). Central Water Commission. p. 9. Retrieved 2015-10-13.
- ↑ "Basins" (in English). India-wris.nrsc.gov.in. Retrieved 2018-09-22.
- ↑ "Dakshina Ganga (Ganga of South India) – River Godavari". Important India. Retrieved 2015-10-21.
- ↑ http://www.igbp.net/download/18.62dc35801456272b46d4b/1398850074082/NL82-Deltas_infographic.pdf
- ↑ South Asia Network on Dams Rivers and People (2014). "Shrinking and Sinking Deltas: Major role of Dams in delta subsidence and effective sea level rise" (PDF). Retrieved 15 जनवरी 2016.
- ↑ "Hydrology and water resources information for India". www.nih.ernet.in. National Institute of Hydrology, India. Archived from the original on 21 April 2015. Retrieved 19 October 2015.
बाहरी कड़ी[संपादन करीं]
- Gautami Mahatmya (fourth book of the Brahma-purana) English translation by G. P. Bhatt, 1955 (includes glossary)
- Godavari basin
- Rivers Network: Godavari watersheds webmap Archived 28 September 2019वेबैक मशीन पर .
- एन्साइक्लोपीडिया ब्रिटैनिका. Vol. 12 (11वाँ ed.). 1911. p. 170.
{{cite encyclopedia}}: Cite has empty unknown parameters:
|HIDE_PARAMETER15=,
|HIDE_PARAMETER13=,
|HIDE_PARAMETER14c=,
|HIDE_PARAMETER14=,
|HIDE_PARAMETER9=,
|HIDE_PARAMETER3=,
|HIDE_PARAMETER1=,
|HIDE_PARAMETER4=,
|HIDE_PARAMETER2=,
|HIDE_PARAMETER8=,
|HIDE_PARAMETER20=,
|HIDE_PARAMETER5=,
|HIDE_PARAMETER7=,
|HIDE_PARAMETER10=,
|separator=,
|HIDE_PARAMETER14b=,
|HIDE_PARAMETER6=,
|HIDE_PARAMETER11=, and
|HIDE_PARAMETER12=(help)
.
- Nashik City
- Contrasting Behavior of Osmium in the Godavari River Estuary, India, 2001
- Variations of Monsoon Rainfall in Godavari River Basin
- irfca.org


text:
विजय कुमार शर्मा प,च,बिहार
बिहार/मझौलिया प.च.
थाना क्षेत्र के बहुआरवा पंचायत स्तिथि वार्ड नम्बर 10 पंचायत भवन के समीप महा बीरी आखाड़ा वार्ड 10,11
से तीन आखाड़े निकले जिनके सुरक्षा में 5 थानों के पुलिस बल व महिला सुरक्षा कर्मी के देख रेख में सम्पन्न हुआ बीडीओ गुरुदेव प्रसाद गुप्ता ने बताया कि पंचायत निवासी मनौवर मिया द्वारा प्रशासन को एक लिखित आवेदन दी गई थी ईसी के मध्य नजर भारी सुरक्षा व्यवस्था की गई है इस महाबीरी आखाड़े में
मझौलिया के आँचलाधकारी प्रबीन कुमार सिन्हा बल्थर थानाध्यक्ष ओम प्रकाश चौहान
चनपटिया के थानाध्यक्ष राजेश कुमार गोपाल पुर थाना के थानाध्यक्ष रफिकुर रहमान जगदीश पुर के थानाध्यक्ष सूरज प्रताप मझौलिया के थानाध्यक्ष रणधीर कुमार सहित थाने के सभी पुलिस बल शामिल थे वहीं अनुमंडल पदाधिकारी बिद्यानंद पासवान डी. एस .पी पंकज कुमार रावत ए. एस. पी शिवकुमार राव इस्पेक्टर संतोष कुमार सिंह आदि शामिल रहे
इस मौके पर पंचायत के मुखिया चंद्रकिशोर सिंह , सरपंच रामचंद्र यादव,डुमरी पंचायत के मुखिया पति सोनू राय पारस के मुखिया सुनील तिवारी सहित गणमान्य लोग उपस्थित रहे l
मझौलिया /बिहार – भारी सुरक्षा के बीच बहुआरवा में महाबीरी आखाड़ा सम्पन्न
विजय कुमार शर्मा प,च,बिहार


text:
विकिपीडिया:इतिहास में आजु/26 जनवरी
ई इतिहास में 26 जनवरी के भइल घटना सभ के लिस्ट बाटे, जवन मुख्य पन्ना के "आजु के दिन" खंड में देखावल जाला। नया आइटम के सुझाव देवे खातिर, आम तौर पर आप निर्भीक हो के एह पन्ना के संपादन कर सकत बानी। अगर नया बानी त संपादन करे से पहिले "इतिहास में आजु" दिशानिर्देश जरूर पढ़ीं। हालाँकि, अगर आप जवन चीज जोड़ल चाहत बानी अगर ओह पर कौनों बिबाद के संभावना होखे तब, या अगर ई पन्ना जल्दिये मुख्य पन्ना पर देखावल जाए वाला होखे तब, आपन सुझाव के एकरे वार्ता पन्ना पर लिख दीं, सीधे एही में मत जोड़ीं।
नोट करीं कि विकिपीडिया के मुख्य पन्ना पर देखावल जाये वाली चीज सभ के चुनाव ओह में कड़ी के रूप में दिहल जाये वाले लेख के क्वालिटी आ अउरी बाकी मुख्य पन्ना के आइटम के साथ तारतम्य के आधार पर होला, ई चुनाव ख़ाली भर [[वि::उल्लेखनीयता|चीज के महत्वपूर्ण या सही होखे]] के आधार पर ना होला। एक बेर में चार से ले के छह गो ले आइटम देखावल जा सके ला। एही से हर ऊ चीज जवन "बहुत जरूरी आ महत्व के होखे" इहाँ ना देखावल जा सकेला। एकरे अलावा, अगर कौनों बात के उल्लेख बीछल लेख भा बीछल फोटो में पहिलहीं हो रहल बाटे तब ओ से जुड़ल चीज इहाँ एह साल ना देखावल जाला।
जवना समय ई मुख्य पन्ना पर देखाई दे रहल होखे, आ एह में कवनों किसिम क खराबी लउके, रिपोट करे खातिर मुख्य पन्ना खराबी देखीं। धियं रहे कि ई लिस्ट एह में कड़ी के रूप में दिहल लेख सभ से कुछ अलग तरह से भी तथ्य देखावत हो सकेले। बदलाव से पहिले विकिपीडियन लोग मंडली में आम सहमती बनावे के कोसिस करीं, सीधे इहाँ बदलाव मत करीं।
फोटो
एक बेर में कौनों एक ठो फोटो इस्तेमाल कइल जाय
इनहन के मत चुनल जाय
सही उमीदवार
- १५६५ – वर्तमान में कर्नाटक में स्थित जगह पर भइल तालीकोटा के लड़ाई में दक्कन सल्तनत द्वारा विजयनगर साम्राज्य के हरा दिहले के बाद दक्खिन भारत के आखिरी बड़हन हिंदू राज के अंत हो गइल।
- १७०० – अमेरिकी उत्तर-पच्छिम में रिक्टर पर ९ अंक के तेजी वाला कैस्केडिया भूकंप आइल जवना के पता जापान में मौजूद सुनामी के ऐतिहासिक रिकार्ड से चले ला।
टिप्पणी
२६ जनवरी: भारत में गणतंत्र दिवस (१९५०)
- १५६५ – वर्तमान में कर्नाटक में स्थित जगह पर भइल तालीकोटा के लड़ाई में दक्कन सल्तनत द्वारा विजयनगर साम्राज्य के हरा दिहले के बाद दक्खिन भारत के आखिरी बड़हन हिंदू राज के अंत हो गइल।
- १९०५ – कलिनन हीरा, रतन कहल जा सके वाला पत्थर सभ में अबले के सभसे बड़ा हीरा, 3,106.75 कैरट (621.350 ग्रा) के, प्रीमियर खदान में पावल गइल।
- १९४९ – हाल टेलिस्कोप जवन कैलिफोर्निया के पालोमर ऑब्जर्वेटरी लागल, आ २८ बरिस ले दुनिया के सभसे बड़हन दूरबीन रहल, आपन पहिली रोशनी देखलस।
- १९५० – भारतीय स्वतंत्रता आंदोलन: भारत ऑफिशियली एगो रिपब्लिक बन गइल आ भारत के संविधान लागू हो गइल आ राजेन्द्र प्रसाद पहिला राष्ट्रपति बनलें।
- १९८३ – स्प्रेडशीट प्रोग्राम लोटस 1-2-3 पहिली बेर रिलीज भइल आ एकरा के आइबीऍम पर्सनल कंप्यूटर के पहिला "किलर ऐप" के दर्जा मिलल।
- अउरी तारीख देखीं:


text:
उत्तर प्रदेश सरकार भिड़ल बिया कि जेल में बंद सगरी मुसलमान आरोपियन पर से मुकदमा हटा लिहल जाव. ओकर कहना बा कि एह लोग पर गलत मुकदमा दर्ज करावल गइल बा. इहाँ ले कि बम विस्फोट करावे के आरोपी आतंकियनो के रिहा करे में लागल बिया सरकार. शर्त अतने बा कि ओह आरोपी के अल्पसंख्यक होखे के चाहीं. पिछला विधानसभा चुनाव में सपा इहे वादा कर के अल्पसंख्यकन के वोट थोक मे लिहले रहुवे आ अब ओह वादा के पुरावे में लागल बिया. इलाहाबाद हाई कोर्ट के लगावल रोक पर मुख्यमंत्री अखिलेश यादव के कहना बा कि अदालत के आदेश के पालन कइल जाई. भाजपा अदालती रोक के स्वागत करत कहले बिया कि ई फैसला सरकार का मुँह पर तमाचा जइसन बा.
59 total views, 5 views today


text:
गोल्ड कोस्ट, 14 अप्रैल (वार्ता). भारत के माथ महिला मुक्केबाज़ एमसी मैरीकॉम विश्व, एशिया आ ओलंपिक पदकन के जीतला का बाद अब अपना करियर के पहिलका राष्ट्रमंडल स्वर्ण पदको के कमी दूर क दिहली.
21वां राष्ट्रमंडल खेलन में आजु शनिचर का दिने मैरीकॉम अपना 45-48 किग्रा भार वर्ग के स्वर्ण पदक मुकाबला में आयरलैंड के क्रिस्टीना ओ हारा के एकतरफा मुकाबला में 5-0 से हरा दिहली. ऊ जजन के सर्वसम्मति से 30-27, 30-27, 29-28,30-27, 30-27 से आपन मुकाबला जीत लिहली.
ओलंपिक कांस्य पदक विजेता मैरीकॉम करियर में पहिला बेर राष्ट्रमंडल खेल में उतरल रहली आ दिग्गज खिलाड़ी एहिजो आपन लोहा मनवावत स्वर्ण पदक अपना नामे क लिहली. पांच बेर के विश्व चैंपियन, एशिया चैंपियन आ 2012 के लंदन ओलंपिक कांस्य पदक विजेता मैरीकॉम एकरा साथही अपना करियर में राष्ट्रमंडल स्वर्ण के कमी के दूर कर लिहली.
18 total views, 1 views today


text:
श्रीमद्भागवत पुराण के दसवाँ स्कंध के ४६-४७ वें अध्याय में कृष्ण के उद्धव के जरिए गोकुल में सनेसा भेजे के प्रसंग बा। एह घटना के विस्तार दू तरे भइल, एगो उद्धव-गोपी के बतकही के रूप में, दोसरका एही दरम्यान बातचीत के जगह उड़ रहल एगो भँवरा के बहाने कृष्ण बदे ओरहना के प्रकटन के रूप में। एह पौराणिक प्रसंग के उद्देश्य सगुण-रसोपासना पद्धति के जरिए भक्तिनिरूपण रहल ह। एह प्रसंग के आधार बना के बाद के भारतीय साहित्य में एक परंपरा के विकास भइल। ब्रजभाषा के भक्तकवि सूरदास में एह घटना के सरूपगत आ भावगत फैलाव के चरम रूप दिखाई देला। विशुद्धाद्वैत के दार्शनिक सिद्धांत से उपजल पुष्टिमार्गी बिचार के मजगूती देवे बदे ई प्रसंग एकदम माकूल रहे जेकर वस्तु के आधार बना के अनेक रचनाकार लोग रचना कइल जवना में नंददास, प्रागन, जगन्नाथदास रत्नाकर, सत्य नारायण कविरत्न सरीखे कवि लो के अधिका महत्त्व प्राप्त भइल। एकर वजह इन्ह लोगन के काव्य प्रतिभा के उन्नत स्तर, भाव-सघनता, बिचार-सामरथ, युगबोध आदि रहल ह। इहे सब ओजह इन्ह रचनन में प्राप्त अंतर के रहलन। परंपरा के अलावे रचनाकार के प्रतिभा आ युगबोध के असर उनकर कीरति प पड़ल सुभाविक बा आ इन्ह मापनी प कवनो रचना के ताकत जाँचल-परखल जा सकेला।
भोजपुरी लोकसाहित्य भा मुख्य साहित्यिक धारा में उद्धव-गोपी प्रकरण के आधार पर सिरजल सामग्री बाड़ीसँ बाकी ओमे ओकर खाँड़ा-टूकी रूप नजर आवेला। चौधरी कन्हैया प्रसाद 'आरोही' जी के 'गोपी गीत' भोजपुरी में एह परंपरा के नायाब आ समग्र रचना ह। महत्त्व एह बात के नइखे जइसन 'गोपी गीत' के संपादकीय में आइल बा कि कृष्ण सर्वोच्च ईश्वर रहन भा ओकरा से कमतर कवनो भगवान। 'यस्तु सर्वाणि भूतान्यात्मन्येवानुपश्यति' के नजरिया जेकर आदर्श रहल ह ओह संस्कृति में एह विभेद के समुझावल सैद्धांतिक आ बेवहारिक दुन्नो नजरिए निरर्थक बा, कृष्ण त फिर भी कृष्ण रहन। गोपी गीत' में कृष्ण के अलम बना के जवन बात कहल गइल बा, महत्त्व तेकर बा, महत्त्व रचना में व्यक्त कृष्ण के स्वरूप के बा, महत्त्व गोपी लो के, उनकर प्रतिकात्मकता के बा, उनका माध्यम से व्यक्त भाव आ विचार के सत्यता आ प्रासंगिकता के बा। कवनो रचना पर आलोचक के आपन दृष्टि के आरोपन रचना के सही सरूप के पहिचाने में बाधक हो जाला। ईश्वर के अवतरण के अर्थ भौतिकता में ना बलु वैचारिकता में पेहम बा। साने गुरूजी के कहनाम कि "हाथ पर हाथ ध के बइठे से अवतार ना होखस। बिलोए बेगर नेउनो ना निकसे। बिना कष्ट उठइले काम ना होखे। कोशिश के पराकाष्ठा में अवतार के फल लागेला। हमनीं के मन के आशा, कामना जवन बेकती में उतरल दिखाई देवे ऊहे अवतार ह। हमनीं के मन के ध्येय, हमनीं के भावना, हमनीं के सुख-दुख आ हमनीं के मन के विचार जवना व्यक्ति में मूर्तिमान दिखाई देवे ऊहे अवतार ह।" एह वास्तविकता के ध्यान में रखले बेगर सिर्फ भटकावे हाथ लागी। सारा सगुनोपासना के विचार दर्शन भौतिक जथारथबोध के भीतर ईश्वर के मौजूदगी के अहसासे के बुनियाद प ठाढ़ बा। जदि मौलिकता में ईश्वर निर्गुण, निराकार हइयो बा त तुलनात्मक रूप से एह रूप में तेकर का उपयोग? “गोपी गीत में वर्तमान भारतीय त्रास के अभिव्यक्ति प्रदान करके सच्चाई के बेहद करीब पहुँचावे के प्रयास कइल गइल बा। जवन अनुराग बा ऊ मानव समाज के प्रति बा। ईश्वर के प्रति अनुराग नइखे व्यक्त भइल।”- ‘आपन बात’ में आरोही जी के एह कथन के असली तात्पर्य ऊ ना जे सतह प लउकऽता। बताईं भला, जेकर आग्रह ‘मानव आ मानव समाज के प्रति’ बा ऊ ईश्वर से बिमुख कहाँ भइल, एकरा उलट ‘मानव आ मानव समाज’ से बिमुख ईश्वर के अनुरागी कब भ गइल? अनुराग बा, व्यक्त नइखे भइल, एह बारीकी के बूझल जरूरी बा। एह ‘अनभियक्ति’ के पाछू समकालीन वैचारिकता के तरजीह देवे के कारन बा।
श्रीमद्भागवत के कृष्ण ब्रह्म के वाचक हवें आ गोपी जीवात्मा के आ एही रूपकत्व प आधारित सारा कथात्मक तानाबाना बा। ईश्वर के गुन-सरूप के दर्शन कवनो काल बिसेखी के सीमित दायरा में ना कइल जा सके। हँ, जुग के मोताबिक नजरिया आ ता अनुरूप वैचारिक स्तर, भाषा, शैली आदि में फरक जरूर होखी आ इहे सहज, सुभाविक बा। भाव आ विचार के जुगसापेक्ष ना भइले एक असहज स्थिति कायम होई आ तेकर असर कम हो जाई। इहो हो सकेला कि तेकर उपयोगिते खतम हो जाय। पुरातन के सार्थकता तबे ले रहेला जबले ओकर प्रासंगिकता बरकरार बा, एकरा से कटल-टूटल चीज इतिहास के गर्त में गुम हो जाला। इहे कारन ह कि सुदीरघ अतीत के चरित नायकन के आधार बना के रचल कीरति में जुग के सोच के अनुसार बदलाव आवत जाला बाकी परंपरा के असर से ऊ पूरी तरे मुक्त कबो ना हो सके।
'गोपी गीत' नाम में एगो वहम बरकरार बा, कम-से-कम आलोचना के पच्छ से ई बात त कहले जा सकेला। रचनाकार के आपन सोच आ चयन के आधार हो सकेला बाकी नाम के भीतर नामधारी के तलाश एक सामान्य आदत ह। एह प्रसंग के आदि सोत श्रीमद्भगवत महापुराण में उद्धव-गोपी संवाद (भँवरगीत) से अलहदा एक प्रसंग ‘गोपी गीत’ के बा जवन दशम स्कंध के एकतिसवाँ अध्याय में आइल बा। एह ‘गोपी गीत’ के प्रकरण अलग बा। शरद पूनो के महारास के अवसरि बा। एक कृष्ण अनेक गोपी, जुगल निरित उफान प बा। अब एकरा के अखिलकलादिगुरू के पदसंचार के कमाल कहल जाव, बेइंतहा आनंद में गोपी लो के सचेतना के लोप कहल जाव भा निगुढ़ आध्यात्मिक मनस के सर्वात्मबोध, हर गोपी के भुजपाश में कृष्ण के प्रतीति हो रहल बा। ए से गोपी लोग में एक अहंभाव चोर दरवज्जे घुस आवता कि कृष्ण के नजर में ऊहे सभसे सरेख बाड़ी आ कृष्ण के उनका प्रति अनुराग सबसे जादे बा। एह अहंबोध के धूंध में कृष्ण कहईं अलोपित हो जात बाड़न। श्रीमद्भगवत महापुराण के 'गोपीगीत' गोपियन के आकुल हिरदय के समवेत गान ह जवना में उनकर भरम के टूटे, जथारथ के ज्ञान, अल्पकालिक बिरह, अनुनय, स्मृति, कामना के बखान बा। गोपी गीत के उनइस श्लोकन में ईश्वर के पावे के अनेक राह में से अहं भाव के लोप आ दृष्टि बिस्तार के जरिए समूचे ब्रह्मांड में एक तात्विकता के दर्शन के बात मुखर बा। श्रीमद्भगवत महापुराण के 'गोपी गीत' प्रकरण में ऊधो के उपस्थिति नइखे। आरोही जी के 'गोपी गीत' के अधिकांश गीत में ऊधो के प्रति संबोधन बा, कृष्ण के मथुरा जाए के पीठिका बा एसे ई बात साफ बा कि ई 'गोपीगीत' उद्धव-गोपी संवाद प आधारित ह ना कि मूल 'गोपी गीत' प।
‘गोपी गीत’ सूर सरिस अलगे-अलगे फूटल पद भा कहीं गीतन के संग्रह ह जे में कथात्मकता के विकास प कवनों जोर नइखे दिहल गइल। जाहिर बा एह तरे के प्रबंधमुक्त रचना में विचार के फिर-फिर दोहराव होई। इहाँ गोपी में बतौर बेकती कवनों पहचान बिसेखी कायम नइखे होत बलु उनुकर सहज रूपांतर वर्तमान सामूहिक संवेदना के वाहक के रूप में भ गइल बा। नंद-जसोदा, गोप-ग्वाल, राधा आदि के निजी मनोदशा के परगटन के बजाय समिलात सामाजिक भावबोध के अभिव्यक्ति प्रमुख बा। ‘गोपी गीत’ में अतिशय बेकतीगत भावुकता के जगह जथारथ लोकभावना के अहमीयत दिहल गइल बा। उद्धव के कहईं परतच्छ मौजूदगी नइखे, महज संबोधन से उनकर मौन श्रोता के रूप में होखे के अहसास उपस्थित बा। गीति तत्व के पसराव सगरे बा बाकि ओ में आत्मनिष्ठता के बजाय समष्टिमूलकता प्रबल बा। ‘गोपी गीत’ के रचना के उद्देश्य अगुन-सगुन वितर्क, ज्ञान-प्रेम भा जोग-भगती के टकराव, पुष्टिमार्ग के सरेखता के बखान नइखे, एकर मकसद वर्तमान जुगबोध, तेकर विसंगति आ ए से निपजल मानसिक हालात में सोच के दिशा के भीतर खोजल जा सकेला। खाली समस्या के बदरूप जथारथ सिरिजे के बनिस्बत मानुस जीवन के बेहतरी के प्रति ब्यापक नजरिया ‘गोपी गीत’ के आत्मा ह।
‘गोपी गीत’ के शुरुआत में कुछ संकल्प बाड़ीसँ-
“अँखियन से बादर अधरन से,
पतझर मार भगाइब।
छेदे पड़ी पाताल चीर आकास श्याम के लाई
मुश्किल लाख कठिन कालो से मधुबन ना घबड़ाई
असंतुलित डगमगात रथ, सीध राह पर लाइब।” (गीत- १)
वास्तविकता त ईहे बा कि हालात ठीक नइखे। श्याम बिना वृंदावन के परिवेश दुखद बा बाकी नाउम्मीदी आ हताशा के जगह गोपी लो के मन में श्रम, निरभय, ‘संघर्ष आ लचर रथ के घिसल-पीटल चूल के फिर से दुरुस्त करे’ के प्रबल संकल्प बरकरार बा। अइसने इरादा सगरे आ बेरि-बेरि नजर आवऽता, कुछ बानगी-
“झंझावात बवंडर तूफाँ, आई ना भय खाइब
भँवर चीर मँझधार करेजा, नाव बढ़ावत जाइब।” (गीत- १७)
“चमचमात आशा के सगरो, पाइब जहाँ निहारब
पर्बत मिली कठोर राह में, ओकरो छाती फारब।” (गीत- ३५)
“काम क्रोध मद तृष्णा तेजब, कतनो कष्ट उठाइब
ज्ञान-चेतना ऊपर पर्दा आप डाल ना पाइब।” (गीत- ४२)
“मिले मुक्ति विपरीत समर ना, श्यामें शयाम पुकारब
समय बिषैला सदा दंश दे, बा विश्वास न हारब।” (गीत- ४५)
रचनाकार के आपन विजन बा आ ए के लेके कवनो ऊहापोह नइखे जनात। खलिहे समस्या के अंबार रख देल कवि के ध्येय नइखे, सरब नकार के मनोवृति के बरा के हकीकत के स्वीकार आ बेहतरी के आदर्श के खोज के बेचैनी के ‘गोपीगीत’ में सिद्दत से महसूस कइल जा सकेला। भीतर के वृंदावन कबो ना दरके, भलहीं अनगिन चोट पड़े। बदतर हालात के ओजह आपसी भीतरघात बा। सब खुराफात के जरि के रूप में स्वार्थी अर्थतंत्र के भूमिका के पहिचान करत एकर दबाव के कम करे आ जन-जुड़ाव के मजगूत करे के राह के सेवाय कवनो चारा नइखे (गीत- २)। कृष्ण के जरूरत काहे बा? एक अइसन व्यक्तित्व के आदर्श के जनकामना जेकर नेतृत्व जुग-जुग के सामूहिक आकांक्षा के पूर्ति करे, लोक चेतना के सही दिशा में मोड़ दे आ तेकर संजुक्त शक्ति के संधान से सारी नकारात्मकता के जरि खोद दे-
“बैरी के नापाक इरादा, खाइत जल्दी मात
मधुवन मूल्य घटावत निसिदिन, मौजूदा हालात
आरोही बिन श्याम अपाहिज, मधुवन सुबहो-साम।” (गीत- १८)
निरा कामना से बात बनी थोरे? सरब-समरथ ईश्वर के चाह आ सारी जवाबदारी तेकरे प डाल के निहचिंत हो जाए के सोच राह के भटकन ह एह बात के जतिने जल्दी समुझ लिहल जाव त ठीक। कन-कन में मौजूद कृष्ण के सक्रियता लोक के माध्यम से ही व्यक्त हो पावेला ए से जन भागीदारी के बेगर बेहतरी के कामना के कवनों मतलब ना। सहयोग, सक्रियता आ निरंतरता सामाजिक उठान के अनिवार शर्त ह। इन्ह पाँतिन में छिपल अर्थ प ध्यान दिहल जाव-
“बदहवास बेचैन समय के, करत आप से बात
सामूहिकता साथे निजता, होत हवाई जात
आरोही खुशहाली लागी करब जंग अविराम।” (गीत- ४०)
विश्व बेवस्था में जवन सकारात्मक बा, सुखद बा, दिव्य बा तेकर समावेश ईश्वरत्व में हो जाला। ईश्वरत्व के अधिकाई के चाह आदर्श ह। तेकर सक्रिय मौजूदगी आनंदलोक के सिरिजन क जाला तेकर बिलगाव कलेस दे जाला-
“एक समय ऊ रहे श्याम मन भीतर कइलन वास
शस्य-श्यामला मधुवन धरती बाँटत रहे सुबास
ओढ़ उदासी बइठल मधुवन गर्द आलता साज।” (गीत- ४३)
संसार में शुभ-अशुभ, रूप-विरूप, नीक-जबून सबके मौजूदगी बा। सिर्फ विरूप जथारथ के मेंहि बना के तेकरे चक्कर कटले आदिमी जीवन के व्यापक पहलू से अजाने रहि जाई। मानुस सहज रूप में कल्पनाजीवी ह। ‘गोपी गीत’ के गोपियन के मानीं त जागतिक वास्तविकता के आदर्श सरूप के अंगीकार जीवन के ध्येय होखे के चाहीं-
“अंग-अंग बिन श्याम अपाहिज, ना तनिको उत्साहे
आसमान तज घेरा अंदर, चिरई रहल न चाहे
जे ना नाचल मोहन साथे का मोहन के जानी।” (गीत ३)
भारतीय लोकसंस्कृति के मूल सुर आशावादी बा। निहिचे जानीं कि जथारथ के भीतर विरूपता, विकृति, विसंगति, दुखात्मकता के गुन व्यापक बा बाकी आशावादी नजरिया सबन के नजरअंदाज क के उन्नति के राह आसान क देला। ‘गोपी गीत’ में उम्मीदी के तत्व कहईं छूटत नइखे। इहाँ गोपी लो के चरित्तर के गठान में हताशा, निराशा, टूटन जइसन दुखात्मभाव के जकड़न नइखे। कुछ बानगी-
“बरसत रहत मेघ निसिवासर, माघ पवन उत्पात
बा पुरहर विश्वास श्याम अइले बदली हालात।
बीतल समय साथ मन रसिया, बिसरत ना अधिकात
मनमोहन के सफल वापसी, होई मानी बात।” (गोपी गीत ४)
“ऊधो कायम रही उम्मीद।” (गोपीगीत ६)
“कइले कुब्जा पंजा में बेजारे ऊ जर जाई
लौट गइल खुशहाली आई, सब दुख दर्द पराई
भीतर जलन न बाहर धूआँ, ना अइहें डहकइहें।” (गोपी गीत ११)
“असफलता के बादो आवे, विजय भोर जीवन में
महाप्रलय आसार हमेशा, रही न वृंदावन में
उलझल ममिला सुलझावे के चाहब होखी बात।” (गोपी गीत ४६)
जहाँ टकराव अथवा कष्ट पहुँचावे के एकमात्र उद्देश्य होखे वइसन स्थिति के छोड़ के कवनों गलतफहमी के अंत भा अंतर्विरोध के बीच तालमेल कायम करे बदे संवाद सटीक माध्यम ह। उधो के दिहल संबोधन में गोपी लो के कहनाम कि-
“अनुचित साथे भइल होय तब, सहज राह बतलइतीं
हमनी के मोहन करीब जइसे होइत पहुँचइतीं
उभरल खड़ा सवाल सामने मारीं फूँक भगा दीं।” (गोपी गीत २५)
“रहत सदा बेचैन बनवले, भागी अंतर्नाद
वृंदावन के कुंज-कुंज में, गूँजी फिर संवाद।” (गोपी गीत २६)
सूरदास जी के ‘भ्रमरगीत’ के गोपी भावुक आ संवेदनशील बाड़ी, नंददास के ‘भँवरगीत’ के गोपी तार्किक आ प्रगल्भ, ‘गोपी गीत’ के गोपी में बौद्धिकता आ विचारशीलता के तत्त्व अधिका बा। पहिले के दूनो रचनन में दार्शनिकता आ सगुण भक्ति के सिद्धांत के निरूपण के उद्देश्य बा ‘गोपी गीत’ में समकालीन चेतना के प्रस्तुति। ‘आपन बात’ में खुद कवि के हामी बा कि “गोपी गीत में गोपी कृष्ण के पौराणिक मिथक के परंपरागत आ निर्जीव आवृति ना कर के समकालीन भारतीय जीवन के अनुरूप मानवीय धरातल प चिन्हित कइल गइल बा।” जाहिर बा प्रकरण भलहीं पौराणिक लिहल गइल बा सारा व्यक्त भावबोध आधुनिक बा। ‘गोपी गीत’ में युगीन जथारथ, तेकर नकारात्मकता (गीत सं ५, ७, ८, ९, १२, १३ आ ४८), चिंता (गीत सं ३०, ३१), असहमति (गीत सं ३३, ४७), सवाल (गीत सं ३८), असर (गीत सं ३९, ५२), हताशा (गीत सं २४), दृढ़ता (गीत सं ४१), उद्वेग (गीत सं २०, २१, २३) आदि के स्तर खालिस आधुनिक बा।----------------------------------
लेखक परिचय:-
नाम - दिनेश पाण्डेय
जन्म तिथि - १५.१०.१९६२
शिक्षा - स्नातकोत्तर
संप्रति - बिहार सचिवालय सेवा
पता - आ. सं. १००/४००, रोड नं. २, राजवंशीनगर, पटना, ८०००२३
मैना: वर्ष - 7 अंक - 120 (अक्टूबर - दिसम्बर 2020)


text:
नेताजी के कटहर चोरी भइल
– जयंती पांडेय नेताजी भाजपा के हाहर में जीत गइले आ मंत्रियों हो गइले. जहां उनका बंगला मिलल ओह में एगो कटहर के पेड़ रहे. मंत्री जी रोज सबेरे उठि…
बकसऽ ए बिलार मुरगा बाँड़ हो के रहीहें. (बतकुच्चन 160)
बकसऽ ए बिलार मुरगा बाँड़ हो के रहीहें. रउरा सभे सोचत होखब कि ई हर हफ्ते का आ जालें बक बक करे. आ हम सोचीले कि ल फेर कपारे आ…
‘खून भरी हमार माँग’ फिलिम के सगरी डिजिटल राईट्स आर्या म्यूजिक ख़रीदलसि.
भोजपुरी सिनेमा को संगीत के क्षेत्र में व्यवसाय को नया आयाम देबे वाली म्यूजिक कम्पनी ‘आर्या म्यूजिक’ ग्रीन चिल्ली मीडिया एन्ड फिल्म्स प्रा लि आ एडवेन्चर मूवीज प्रा लि के…
‘दिवानगी हद से’ के संगीत सुपर डुपर हिट हो गइल
‘कसम वर्दी की’ जइसन कामयाब भोजपुरी फिलिम बना के चर्चा में आइल निर्माता कांतीलाल पी॰ मारू के नइकी फिलिम ‘दीवानगी हद से’ के संगीतो एह घरी कामयाबी का झंडा फहरावत…
‘जो जीता वही सिंकदर’ खातिर नायिका अक्षरा सिंह डबिंग करवली
आदि शक्ति इंटरटेनमेंट के पेशकश आ ए.एस.पिक्चर इंटरटेनमेंट के बैनर में निर्माता अनुज कुमार के भोजपुरी फिलिम ‘जो जीता वही सिंकदर’ खातिर पिछला दिने नायिका अक्षरा सिंह आपन डबिंग के…
‘हथकड़ी’ के एडिटिंग पूरा
निर्देशक रवि सिंहा के जे.आर.फिल्म्स कंबाईन्स के बैनर के फिलिम ‘हथकड़ी’ के एडिटिंग पूरा हो गइल बा. अब एकर डबिंग के काम शुरु होखी. निर्माता रेखा सिंहा आ ओमप्रकाश शर्मा,…
उज़ैर खान के राखी बन्हली राखी सावंत
अनेके टीवी धारावाहिकन में काम क चुकल उज़ैर खान के फ़िल्मी दुनिया में ब्रेक दिहले रही राखी सावंत. राखी सावंत उजैर के आपन बनावल फिलिम ‘कट्टा तनल दुपट्टा’ में रोल…
धूम धाम से भइल ‘हमके दारु नाही मेहरारू चाही’ फिलिम के मुहूर्त
पिछला दिने नील कमल फिल्म एंटरटेनमेंट के बैनर तर बने जात फिलिम ‘हमके दारु नाही मेहरारू चाही’ के मुहूर्त मुंबई के अँधेरी का चार बंगला के किंग्स गेट्स स्टूडियो में…
विलेन के कामयाबी के झंडा शान से लहरल बिहार में
बिहार के मशहूर फिलिम वितरक आ निर्माता विधायक डाक्टर सुनील के नइकी फिलिम ‘विलेन’ उनका पिछला फिलिमन का तरहे बिहार में कामयाबी के झंडा गड़ले बिया. पचास सिनेमाघरन में रिलीज…


text:
वेब सर्च इंजन
वेब सर्च इंजन भा सर्च इंजन (अंगरेजी: Search engine) एगो अइसन सॉफ्टवेयर होला जे खास एह खाती डिजाइन कइल गइल होला कि वल्ड वाइड वेब से जानकारी खोज सके। अइसन खोज के रिजल्ट सभ के एक क्रम में प्रयोगकर्ता के सोझा रखे ला आ एह परिणाम सभ में वेब सामग्री, इमेज, बीडियो इत्यादि नियर कई किसिम के चीज के हो सके ला। जहाँ वेब डाइरेक्टरी सभ मैनुअली आदमी द्वारा बनावल आ मेंटेन कइल जालीं, सर्च इंजन सभ एल्गोरिदम के इस्तेमाल से वेब क्राउलर के द्वारा ऑटोमेटिक तरीका से रियल-टाइम में जानकारी इकट्ठा क के ओकरा सूची बनावे लें। अइसन सामग्री जे वल्ड वाइड वेब पर होखे लेकिन सर्च इंजन के इंडेक्सिंग (सूची बनावे) के पहुँच से बहरें होखे ओकरा के डीप वेब के हिस्सा कहल जाला।
इहो देखल जाय[संपादन करीं]
- सर्च इंजन ऑप्टिमाइजेशन (SEO)


text:
जीव बिज्ञान
जीव बिज्ञान बिज्ञान का शाखा हवे जेवन जीवन बिज्ञान की श्रेणी में आवेला आ धरती पर पावल जाए वाला जीव-जंतु, बनस्पति, बैक्टीरिया इत्यादि सगरी जिंदा जीवधारिन क पढ़ाई करे ला।
जीव बिज्ञान के दू गो बड़हन शाखा में बाँटल जाला: जंतु बिज्ञान आ बनस्पति बिज्ञान। एकरी अलावा कई गो अउरो शाखा बाड़ी: जीव रसायनशास्त्र, कोशिकी जीव बिज्ञान, इकोलॉजी इत्यादि।
जीव या जीवधारी (Organism)[संपादन करीं]
जीव या जीवधारी मने जेवना में जीवन होखे, जे जिन्दा होखे। जीव कुल्हिन के भी दू हिस्सा में बाँटल जाला। जंतु, जेवना में सारा जानवर, कीड़ा मकोड़ा, चिरई वगैरह आवेला; आ बनस्पति जेवना में सगरी छोट बड़ पेड़ पौधा आ घास आ जाला।
एकरी अलावा कुछ बहुत नक्खी नक्खी जिन्दा जीव होलें जिनहन के आँख से ना देखल जा सकेला बलुक देखे खातिर खुर्दबीन क जरूरत पड़ेला। इनहन के सूक्ष्मजीव कहल जाला। बैक्टीरिया आ वाइरस इत्यादि अइसने सूक्ष्मजीव हवें।
जीवधारिन के बिबिध प्रकार[संपादन करीं]
शाखा[संपादन करीं]
- जंतु बिज्ञान
- बनस्पति बिज्ञान
- आकृति बिज्ञान
- अंग रचना बिज्ञान
- हिस्टोलॉजी
- कोशिका बिज्ञान
- शरीर क्रिया बिज्ञान
- वर्गीकरण
- इकोलॉजी
संदर्भ[संपादन करीं]


text:
एहसे पहिले कि कवनो सरकार के कारिन्दा अपना मलकिनी का हुकुम पर हमरा खिलाफ पुलिसिया भा कानूनी कार्रवाई करे के सोचे हम बता दीहल चाहत बानी कि एह साइट पर के कवनो खबर साँच ना होखे. कवनो खबर के कवनो आधार ना होखे. हमरा इचिको मालूम नइखे कि एंटोनियो माइनो केकर नाम ह आ ऊ मरद ह कि मेहरारु. हमरा त आपन खुद के नाम तकले मालूम नइखे. अरनब करोड़ी पत्रकार हउवन, उनुका साथे बड़हन बड़हन वकील रहला का बावजूद पुलिस उनुका से बारह घंटा ले पता ना का पुछलसि. हम त उनुका चैनल पर के बहस सुनियो के कुछ समुझ ना पाइले. एक त ओहिजा अतना हाँउ माँउ मचल रहेला कि के का कहत बा बुझइबे ना करे.
हमरा तनिको मालूम नइखे कि पालघर में दू गो साधुवन के पुलिस का सोझा पीट पीट के मार दिहल गइल. ई भला माने वाला बाति हो सकेला का कि दर्जनो पुलिस का रहते दू गो अधबूढ़ साधुवन के भीड़ का हाथे सँउप दीहल गइल. हमरा त इहो मालूम नइखे कि ओह साधुवन के खून करे वालन के रिलीजन का रहुवे. हम त इहो नइखीं जानत कि कांग्रेसी सरकार का समय मलकिनी के खास रहल एगो आदमी साधुवन के हत्यारन के कानूनी सहायता आ माल पत्ता मुहैया करावत बा. हम पक्का तौर पर इहो ना कह सकीं कि ऊ आदमी ईसाई कि कवनो दोसरा रिलीजन के ह.
हमरा त इहो फेक खबर लागत बा कि देश में अपना के हिन्दू कहे बताएवालन का खिलाफ पुलिस डंडा ले के चहेट देत बिया. आखिर एही देश में एगो बड़हन अखबार चलेला हिन्दू. हमरा जानत समुझत ओकरा हिन्दूवन से कवनो मतलब ना होखला का बावजूद आजु ले केहू हल्ला ना मचावल कि ओह अखबार के नाम हिन्दू काहे ह. बनारस के हिन्दू विश्वविद्यालय आ अलीगढ़ के मुस्लिम विश्वविद्यालयो का खिलाफ कवनो कार्रवाई का खबर हमरा नइखे मालूम. गली मोहल्ला हर जगहा मुस्लिम होटल देखल जा सकेला बाकिर ओकरा खिलाफ त कवनो झारखन्डी सरकार भा मराठी एक्शन होखत आजु ले नइखी देखले.
हमरा त इहो नइखे मालूम कि दिल्ली के जामा मस्जिद पर बिजली के कतना बकाया बा आ ओकरा इमाम पर कवनो केस दर्ज बा कि ना.
एहसे हम हाथ जाोड़ सभका से निहोरा करत बानी कि हमरा साइट पर छपल कवनो खबर के साँच मत मानल जाव. सब झूठ ह, सगरी फेक खबर ह. आ आगहूं जवन खबर छपीहें सँ उहो फेके होखीहें सँ.
20 total views, 2 views today


text:
सिलचर
सिलचर (अंगरेजी: Silchar) भारत के आसाम राज्य में एक ठो शहर बा।
विद्यालाय आउर कॉलेज सभ[संपादन करीं]
सिलचर नगर में राष्ट्रीय प्रोद्योगिकी संस्थान,सिलचर बा जवन की भारत के एकतिस गो राष्ट्रीय प्रोदयोगिकी संस्थान मे से एगो बा।
जनसांख्यिकी[संपादन करीं]
साल 2011 के जनगणना[1] अनुसार सिलचर के कुल शहरी जनसंख्या 172830 बाटे आ आसपास के उपशहरी इलाका के मिला लिहल जाय तब कुल जनसंख्या 228985 बा। जनसंख्या के हिसाब से ई भारत के 270वाँ शहर बाटे। जनगणना आँकड़ा के मोताबिक एह शहर में लिंगानुपात 989 आ साक्षरता के दर 90.93% बाटे।[1]
संदर्भ[संपादन करीं]
- ↑ 1.0 1.1 "City Census 2011". census2011.co.in. Retrieved 22 नवंबर 2016.


text:
भोजपुरी चैनल महुआ टीवी के रियलिटी शो डांस संग्राम में काल्हु फाइनलिस्ट प्रतिभागियन के फैसला हो गइल आ साथही तय हो गइल पश्चिम बंगाल के गौरी क्षेत्री के तीसरका जगह. एकरा साथ ही गौरी क्षेत्री के पाँच लाख रुपिया के नगद पुरस्कारो मिल गइल.
पहिला आ दुसरका जगहा आ एगारह लाख आ सात लाख के पुरस्कार खातिर पटना के आनन्द इशान आ गोरखपुर के अविनाश दूबे का बीचे मुकाबिला बा जवना के फैसला ओह लोग का परफारमेंस भा जज लोग के फैसला से ना हो के दर्शकन के वोट से कइल जाई. वोटिंग के चैनल चालू कर दिहल गइल बा. अब रउरा सभे के हाथ में बा कि केकरा के पहिला पुरस्कार मिली.
श्वेता के जाबांज टीम के योद्धा आनन्द इशान अपना मेहनत आ काबिलियत का बदौलत एह जगहा पर चहुँपल बाड़न. आखिरी चक्रव्यूह तूड़े खातिर उनकर प्रस्तुति रहुवे बौना डांस शैली में अपना चेहरा आ हाथ के छुपा के पेट पर चेहरा के आकृति आ नकली हाथ लगा के एगो अद्वितीय नृत्य. अपना नृत्य से जज सरोज खान के दिल जीतला का बाद पटना के देशरत्न मार्ग के रहवइया आनन्द अब रउरा सब से समर्थन माँग रहल बाड़न. उनका के पहिलका जगहा ले जाये खातिर रउरा JANBAZ टाईप कर के 58888 पर भेज दीं. वोटिंग २१ मई के दुपहरिया ले खुलल रही. अलबम खातिर डांस करत करत एह मंच पर आवे वाला आनन्द मुंबई में एह शो के ग्रैण्ड फिनाले खातिर अभ्यास में लागल बाड़न आ उनकर एह शो में आखिरी परफारमेंस शूक का रात ८ बजे देखे के मिली.
मुकाबिला में सम्भावना के जोशीले टीम से गोरखपुर के अविनाश दूबे बाड़न. पांचो चक्रव्यूह पार करत अविनाशो अन्तिम चक्र में आपन बेहतर प्रस्तुति दे के जज सरोज खान के खुश कर दिहलें. उहो अब अपना शूभचिन्तक दर्शकन से अपना खातिर वोट मँगले बाड़न. अविनाश के पहिला जगहा चहुँपावे खातिर रउरा JOSHILE टाईप कर के 58888 पर भेज दीं. वोटिंग २१ मई के दुपहरिया ले खुलल रही. फाइनल खातिर मुंबई में तइयारी में लागल अविनाश के पूरा भरोसा बा कि राउर वोट उनका मिली.
शो के पहिला विजेता के ट्राफी, एगारह लाख रुपया नगद, आ एगो बजाज डिस्कवर बाइक दिहल जाई. जे दूसरा जगहा पर रह जाई ओकरा साते लाख का इनाम से संतोष करे के पड़ी.
(स्रोत : प्रशान्त निशान्त)
40 total views, 2 views today


text:
लखनऊ 07 नवम्बर (वार्ता) भाजपा के प्रधानमंत्री पद के उम्मीदवार नरेन्द्र मोदी के पटना रैली मे भइल सिलसिलेवार धमाकन का बाद उत्तर प्रदेश सरकार काल्हु बहराइच मे होखे वाला रैली खातिर चउकस सुरक्षा व्यवस्था कइले बिया.
रैली के मैदान पर पुलिस आ पीएसी पहिलही से डेरा डलले बिया जेहसे केहू विस्फोटक वगैरह ना लुकवा सके.
गुजरात के एगो आतंकी के साथी अफजाल उस्मानी बहराइचे से गिरफ्तार भइल रहे एहुसे बहराइच के पुलिस प्रशासन संवेदनशील मानत बिया.
एह रैली ला तीन गो एसपी 12 गो एएसपी 29 गो डीएसपी 225 गो उपनिरीक्षक 730 गो कांस्टेबल के अलावा महिला पुलिस, यातायात पुलिस, छह कंपनी पीएसी के साथे साथ एटीएस के 86 गो कमांडो अउरी मुस्तैद रहीहे. एकरा अलावे बहराइच मे आईजी जोन गोरखपुर के कैम्प करे के कहल गइल बा. आ दंगा निरोधी बल बम अउर डिस्पोजल स्क्वायडो के तैनात कइल गइल बा.
53 total views, 10 views today


text:
- साँझ के 10 बड़ खबर
- स्वर द्वारा आयोजित डांडिया गरबा नाईट आज साँझ 7 बजे से गोरखपुर क्लब में
- सुप्रीम कोर्ट : नयका संसद भवन के 'शेर' आक्रामक नाइ बा, कइसन बा, ई देखे वाले के धारणा पs निर्भर करsता
- यूपी कांग्रेस के नया अध्यक्ष के घोषणा, बृजलाल खाबरी के मि कमान, प्रांतीय अध्यक्ष भी भइलें घोषित
- सुशील मोदी बोललें : गांधी परिवार के कठपुतली होइहें कांग्रेस के नयका अध्यक्ष, निर्णय के लेई, ऊ सब के ...
- दिल्ली सरकार के फैसला- 25 अक्तूबर से बिना प्रदूषण सर्टिफिकेट वाला गाड़ी के नाइ मिली पेट्रोल-डीजल
- उपमुख्यमंत्री बृजेश पाठक कइलें महायोगी गुरु गोरखनाथ के दर्शन
- गोरखपुर मंडल में पांच साल के कुंडली खोलल गइल त 500 पशु तस्कर फिर गइलें जेल, 18 ठो के लागल पुलिस के ग...
- 546 लाभार्थियन के बांटल गइल आवास के चाबी, खिलल चेहरा
- सामुदायिक शौचालय के टोटी में पानी नाइ, डिप्टी सीएम जतवलें नाराजगी
- महाराजगंज महोत्सव: आजु तीन दिवसीय महराजगंज महोत्सव के होई आगाज, बड़ हस्तियन के लागी मेला
- स्नातक एमएलसी चुनाव खातिर आजु से तैयार होई लिस्ट, 7 जिला में बनावल जइहें वोटर
- मुंबई एयरपोर्ट पर सैंडल में छिपा के कोकीन ले जाए वाली महिला यात्री गिरफ्तार, न्यायिक हिरासत में भेजल...
- का रउओ फोन में सपोर्ट करी Jio के 5G, देखीं कुछ कंपनियन के 5G मोबाइल के लिस्ट
- भारतीय रेलवे: आजु से ट्रेनन के नया टाइम टेबल होई लागू, लखनऊ से आवे-जाए वाली 140 ट्रेनन के बदल जाई सम...
- आज वाराणसी अइहें सीएम योगी, काशीवासियन के मिल सकsता 5G के सौगात
- राहत भरल खबर: कमर्शियल सिलेंडर के दाम में कटौती, दिल्ली में 25.5 रुपया भइल सस्ता
- Redmi Note 12 Pro plus: रेडमी ला रहल बा दुनिया के पहीला 210W चार्जिंग वाला फोन, 10 मिनट में हो जाई फ...
- 40,000 से कम रेट के लेपटॉप: ई हवें सब फास्ट प्रोसेसर अउर SSD स्टोरेज वाले बेस्ट पांच लैपटॉप
- इंडिया मोबाइल कांग्रेस में हिस्सा लेवे पहुंचलें पीएम मोदी, तनिके देर में लॉन्च करिहें 5G
स्पेशल स्टोरी
टटका न्यूज़
लाइव अपडेट
वीडियो न्यूज़
- 1 2017 का भोजपुरी का सबसे प्यारा गजल।सच्चा सच्चा प्यार गजल ह। Chandan Singh। चंदन सिंह 07:16
- 2 इहों के जानी-इहों के पहचानी (सत्येंद्र भारती) 26:07
- 3 इहों के जानी-इहों के पहचानी 20:34
- 4 इहों के जानी, इहों के पहचानी में ललका गुलाब के निर्देशक अमित मिश्रा जी से अनुराग रंजन के खास बातचीत 12:54
- 5 इहों के जानी, इहों के पहचानी में ललका गुलाब के निर्देशक अमित मिश्रा जी से अनुराग रंजन के खास बातचीत 09:59
- 6 गोरखपुर शहर से UP CM योगी आदित्यनाथ जी के खिलाफ काँग्रेस प्रत्यासी डॉ॰ चेतना पाण्डेय जी के इंटरव्यू 16:07
- 7 Gori Tore Naina | Bhojpuri Music Video | Global Bhojpurians | Sushant Asthana | Valentines Song 04:15
- 8 महाशिवरात पs का कहत बा ज्योतिष शास्त्र? का बा एकर महातम्? जानीं आचार्य पं॰ धनंजय पाण्डेय जी से...... 18:53
- 9 महिला दिवस पs लाइव 27:40
- 10 ELECTION LIVE 28:12
- 11 election coverage 47:58
- 12 चुनावी चरचा 30:23
- 13 चुनाव के परिणाम पs चरचा 01:14:16
- 14 सुप्रसिद्ध लोकगायिका शालिनी दुबे की गोरखपुर में यायावारी वाया भोजपुरी के होली मिलन में प्रस्तुति 02:58
- 15 प्रख्यात गायिका शालिनी दुबे से अनुराग रंजन के विशेष बतकही। SHALINI DUBEY। KHABAR BHOJPURI। 15:31
- 16 सदानीरा उत्सव-22 के टीम के संगे अनुराग रंजन के बतकही। सर्वेश तिवारी श्रीमुख। संस्कार भारती गोपलगंज 13:37
- 17 चैत्र नवरात्र के महात्म जानी पंडित आचार्य धनंजय पाण्डेय जी से | khabar Bhojpuri | INTERVIEW | 15:14
- 18 उदय नारायण सिंह आ श्रृष्टि सिंह के संगे अनुराग रंजन के भोजपुरी गीत-संगीत के वर्तमान आ भविष्य प बतकही 27:16
- 19 Finanacial Advisior निलेश वर्मा जी के संगे Investment Sector से जुड़ल मुद्दन पs बतकही | खबर भोजपुरी 16:24


text:
पंडित हरिराम द्विवेदी से हमार रिस्ता 12 पीढ़ी पुरान ह। कांतिथ के परवा गाँव से आइल कश्यप गोत्रीय 3 भाइन के एगो परिवार में से एक भाई के खानदान से उहाँ के बानी आ दोसरा भाई के खानदान से हमनी बानी। उहाँ के 11 वीं पीढ़ी में बाड़ें आ हम 12वीं पीढ़ी में। माने ठसक के संगे दयादी बा आ उ अजुवो जियल जा रहल बा। लोकजीवन आउर लोक संस्कृति के कतौ जब बात होखे लागेला, त चाहे-अनचाहे लोककवि लोगन के भुलाइल संभव ना हो पवेला।भोजपुरिया जगत मे अनगिनत लोककवि…Read More
Tag: जयशंकर प्रसाद द्विवेदी
आपन बात
अझुरहट के सझुरावत ,रसता बनावत गवें-गवें आगु बढ़े के जवन तागत साहित्य से मिलेले उ कहीं अउर से भेंटाले कि ना, एह पर कुछ कहल एह घरी हमरा उचित नइखे बुझात। भोजपुरी साहित्य के धार के आपन बहाव ह,लहर ह,तरंग ह, हुहुकारल ह, फुफुकारल ह। ओही में आपन-आपन नइया लेके हिचकोला खात किनारा पहुँचे क ललक जिनगी के प्रान वायु लेखा बा। आजु भोजपुरी में जहाँ साहित्य के झोली भरा रहल बा, उहें एहमें ढेर विकारो आ रहल बा। जवने क हाल-समाचार समय-समय पर उतिरात रहेला। कई बेर साँच के…Read More
बाप के माल ह
इनकर उनकर सबकर दबा के हजम कइल रउरे चाल ह। बेसरमी से कहेलन बाप के माल ह। कुछो जोड़-घटा द इहाँ उहाँ के कुछो सटा द कुछ गूगल से उधार करS बाचल-खुचल अनुवाद करS फेर कतनों अनवाद करS थेथरई त ढाल ह। बाप के माल ह। एगो गिरोह बना ल कुकुर-बिलारो के मंच पर चढ़ा द जेकरा स के नइखे पता ओकरा शोध के काम पकड़ा द कबों अपनों विरोध करवा द एह पर त सभे निहाल ह। बाप के माल ह। कतों घुसुर के तर्क-बितर्क अपना…Read More
दुनिया त गोले नु बा
का जमाना आ गयो भाया, मजबूरी के लोग अपनइत बता रहल बा आ हाल देखि-देखि के थपरी बाजा रहल बा। कवनो मउसम विज्ञानी के रिमोट दोसरा के हाथ में थम्हावत देखल कुछ लोगन के अचरज में डाल रहल बा। ढेर लोग त देखि के चिहा रहल बा। कवनो मुँहफुकवना भिडियो बना के सोसल मीडिया पर डाल देले बा। जहवाँ भिडियो देखिके मउसम विज्ञानी के संघतिया लोग के बकारे नइखे फूटत। उहवें उहाँ के गोतिया लोग चवनिया मुसुकी काटि-काटि के माजा मार रहल बा। एक-दोसरा से भुसुरा-भुसुरा के मउसम विज्ञानी के…Read More
बतावा बुढ़ऊ
काहें काशी पर मोहइला बतावा बुढ़ऊ। काहें आदि देव कहइला बतावा बुढ़ऊ। जाने के त सभ जानेला हउवा बड़का दानी भगतन खातिर कई जाला, बढ़-चढ़ के मनमानी काहें असुरन पर लोभइला बतावा बुढ़ऊ। जेकर अरजी तहरे लग्गे दुख ओकर भागेला दाही-दुसमन भूत-प्रेत, पानी सबही माँगेला काहें दसानन से लुटइला बतावा बुढ़ऊ। हम निरधन तहरा सोझा,हमके राह देखावा मझधार में बूड़त नइया, ओके पार लगावा काहें हम पर ना छोहइला बतावा बुढ़ऊ। कैलास के बासी हउवा, मृग छाला पहिरेला जंगल झाड़ का बतलाईं, पहड़ो में रहि लेला।…Read More
कजरी
भर सावन मोहे तरसइला हो बदरु कहवाँ भुलइला ना। कवना सउतिन में अझुरइला हो बदरु कहवाँ भुलइला ना। खेतवा फाटे अस फटे बेवइया बेहन सूखत जइसे मुदइया काहें असवों नाहीं अइला हो बदरु कहवाँ भुलइला ना। कइसे जीहें चिरई-चुरमुन बबुआ चलिहें कइसे ढुनमुन ई बुझियो ना सरमइला हो बदरु कहवाँ भुलइला ना। मचल बाटे हाहाकार अवता लेता सभे उबार कवना बातिन से कोहनइला हो बदरु कहवाँ भुलइला ना। तोहू भइला जस विकास तूरला किसानन के आस जनता फेरा में फंसइला हो बदरु कहवाँ भुलइला ना। …Read More
बनउवा रूप तहरा
दहके पलास फूल जिया डहकावे हो। बनउवा रूप तहरा हमरा ना भावे हो॥ सोरहो सिंगार ओढ़ि ललखर चुनरिया गाँव नगर होत आइल सइयाँ दुअरिया गोरिया के नखरा जिया ललचावे हो। बनउवा रूप—– घर अँगनइया में धप-धप अँजोरिया टटके सजल बाटे ललकी सेजरिया गजरा गुलाबी गोरी जिया बहकावे हो॥ बनउवा रूप—– रूसियो के फूलल नाहके कोहनाइल पजरा पहुँचि गोरी नियरा ना आइल उपरल हिया में सूल जिया दहकावे हो॥ बनउवा रूप—– जयशंकर प्रसाद द्विवेदीRead More
बरम बाबा
राउर महिमा रउरे जानी हम ना जानी मरम बाबा का का गाईं बरम बाबा॥ रउरे किरपा सोनरा के घर पसरल मजगर उजियारी पूजन अरचन करि करिके दीहलस कुलवा तारी। जियत जिनगी करम करत मानि आपन धरम बाबा। का का गाईं बरम बाबा॥ पहिले दिनवाँ कटत रहे जइसे तइसे,बाँची पतरा तहरे दीठि से पूरन भइल मुंसी से मालिक के जतरा आँखि खुलल सनमान बढ़ल नइखे कवनों भरम बाबा। का का गाईं बरम बाबा॥ सरधा जेकर बा तहरा में किरपा ओपर बरसावेला ओकरे किरती के अँगना अँजोरिया…Read More
कुल्हि हमरे चाही
हमही त बानी असली राही कुल्हि हमरे चाही। हमही से उद्गम हमरे में संगम धमकी से करब हम उगाही कुल्हि हमरे चाही। हमरे से भाषा हमरे से आशा छपि के देखाइब खरखाही कुल्हि हमरे चाही। हमही चउमासा बुझीं न तमासा खम खम गिरिहें गवाही कुल्हि हमरे चाही। जयशंकर प्रसाद द्विवेदीRead More
मध दुपहरिया
सप सप चले ले लुअरिया हो सखि ! मध दुपहरिया। कइसे बचाईं जवरिया हो सखि ! मध दुपहरिया॥ एकहू बाग बगइचो ना बाचल नदी नार पोखर नइखे सवाचल बन्हओ क टुटल कमरिया हो। सखि ! मध दुपहरिया॥ हरियर बनवा सपन होई गइलें सहर आ गउवाँ प्रदूषित भइलें गरमी के बढ़ल कहरिया हो। सखि ! मध दुपहरिया॥ चिरई चुरमुन के असरा बिलाइल बिरवा के सँगे कियरियो सुखाइल घरवो में डाहे लवरिया हो । सखि ! मध दुपहरिया॥ जयशंकर प्रसाद द्विवेदी 5/6/2022Read More


text:
घर में नाया सामान के अइला पर पुरनका के पूछ घट जाला कबो कबो त खतमें हो जाला , कमो बेस घर परिवार आ हितइयो के ईहे हाल होला जइसे जीजा के अइला पर फूफा के पूछ कम हो जाला, बेटी के होते बहिन के पूछ घट जाला ,नात नतकुर के होते आजा आजी पर फोकस कम हो जाला ।
ठीक अइसहीं अनदेखी क सिकार बेचारी ‘बोरसी’ देवी भी भइल बाड़ी। हीटर आ ब्लोवर के अइला से बोरसी देवी घर से बहरे क दीहल गइली, एकाध जनी बचल बाड़ी त गाँव के पुरनका घर में बूढ़ पुरनिया नियर कोना में परल-परल भखड़त बाड़ी।
एगो समय रहे कि बोरसी देवी के सेवा सत्कार में बिसेस परसिंछण प्राप्त लोग लगल रहस , बोरसी भरल भी एगो कला रहे। जहाँ एक ओर सीरीमान #घूर माहाराज पुरुष समाज के परिचायक रहलें ओही बोरसी देवी भी मेहरारू जमात के अगुआनी करस। सझलौका क बेरा जहाँ दुआरे पर घूर बराव ओहीं अंगना में बोरसी भी भराए लागे । दुअरा पर घूर अगराय-अगराय के जरे त अंगना में बोरसी लजाय-लजाय के।
सांझा के बेरा बोरसी लइकन खातिर कहानी क अड्डा रहली त राते में ननद भउजाई के हँसी ठिठोली क बहाना आ सुतला राती के बुढ़िया आजी के डांड़ दरद के इलाज।
बाकिर बिकास के अंगुरी धइले बनल-ठनल अगरात अपना लाव लस्कर के साथे बिजली कुमारी जब गाँव में पहुंचली त पूरा गाँव उनका स्वागत में हाथ गोड़ जोड़ के खाड़ा हो गइल।
दालान से रसोई ले उनही के राज काज हो गइल ।
नया समय के साथे पुरान बोरसी अड्जस्ट ना कर पवली आ गौरइया चिरयी नियर इहो बिलुप्त के कटघरी में चहुंप गइली , अब आसमान में गौरइया के जगे पीजा डीलिभरी करत ड्रोन बा आ घर में बोरसी के जघे ब्लोवर बा । इनकर पहुंच त बिछावन आ रजाई में ले बा ।
बाकिर इनहूँ के रिपलेस करे वाला कबो न कबो केहू न केहू त अइबे करी तब ईहो ताकल करिहें कोना में बइठ के टुकर-टुकुर…बोरसी नियर।
——– निशा राय
बोरसी
घर में नाया सामान के अइला पर पुरनका के पूछ घट जाला कबो कबो त खतमें हो जाला , कमो बेस घर परिवार आ हितइयो के ईहे हाल होला जइसे जीजा के अइला पर फूफा के पूछ कम हो जाला, बेटी के होते बहिन के पूछ घट जाला ,नात नतकुर के होते आजा आजी पर फोकस कम हो जाला ।


text:
कांग्रेस के माथ संस्था कार्यसमिति औपचारिक रूप से प्रस्ताव पारित क के अपना अध्यक्षा से निहोरा क दिहलसि कि राहुल जी के अब अध्यक्ष बना दीहल जाव।
एह बैठक में सोनिया गांधी अपना बीमारी का चलते शामिल ना रहली। एकरा के सोचल समुझल प्लान मान लीं त इहे मतलब निकलत बा कि अब बस तारीख के एलान होखल बाकी बा। ई तारीख 19 अक्टूबरो हो सकेला, यूपी चुनाव का ठीक पाहिले हो सकेला, भा करेजा कमजोर पड़ल त चुनाव का बादो हो सकेला।
साथ ही कार्यसमिति का तरफ से चुनाव आयोग के कहल गइल बा कि कांग्रेस के भितरी चुनाव एक बरीस ला अउरी टार दीहल जाव।
26 total views, 4 views today